**Ministerul Mediului şi Schimbărilor Climatice**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

1. **PROFIL DE JUDEȚ**

**1.1.Caracteristici fizice și geografice**

**1.1.1.Relieful şi geologia**

Judeţul Bistriţa-Năsăud este situat în partea de nord a României și este mărginit de judeţele Maramureş, Suceava, Mureş şi Cluj și se întinde pe 5355,2 km2. Incluzând zona de legătură dintre Carpaţii sudici și Podişul Transilvaniei, bazinul de sus al râului Someșul Mare și afluenții săi, cât și o mică parte din bazinul mijlociu al râului Mureș, relieful său este dispus într-un vast amfiteatru poziționat spre Podişul Transilvaniei.

Variat şi complex, relieful format de cele două trepte majore de relief munţii şi dealurile, cuprinde, pe o suprafaţă relativ restrânsă, numeroase frumuseţi peisagistice.

Zona montană care se întinde pe aproximativ 48% din suprafaţa totală a judeţului, include partea muntoasă a lanțului Carpaților Estici în care intră:

* + - ***Munții Țibleșului*** la nord, cu înălțimi de până la 1800m (Vf. Măgura Ţibleşului 1842m), alcătuiţi din formaţiuni vulcanice noi, de vârstă neogenă, asociate cu formaţiuni sedimentare. Fragmentarea puternică a acestor munţi a dus la formarea a numeroase văi şi ulucuri depresionare care au favorizat dezvoltarea unei reţele hidrografice bogate.
  + ***Munţii Rodnei*** în partea de nord-est a judeţului, sunt singurii munţi alpini din această ramură carpatică și se întind pe o suprafaţă de 1300 km². Este un masiv impunător cu flancul nordic abrupt și cu cel sudic prelungit până la valea Someșului, format din şisturi cristaline cu forme greoaie, larg ondulate, cu văi adânci, puţin accesibile.

Formele de relief glaciar ocupă în spaţiul Munţilor Rodnei un loc mult mai important decât celelalte tipuri de relief, Relieful postglaciar măreşte aspectul de detaliu alpin al culmilor înalte fiind reprezentat prin câmpuri de blocuri, trene de grohotişuri, terase înierbate, culoare înierbate, etc. Cel mai înalt vârf îl reprezintă Ineul - 2280m, fiind şi cel mai înalt din judeţ. În partea de sud şi de est a Munţilor Rodnei apar formaţiuni sedimentare paleogene şi neogene, alcătuite din marne, gresii şi conglomerate. Contactul dintre cristalin şi sedimentarul transgresiv a favorizat naşterea a numeroase văi subsecvente, înşeuări largi, bazinete şi ulucuri depresionare.

* + În partea estică a județului ***Munţii Bârgăului***, de origine vulcanică, constituie o unitate mai redusă ca suprafață și înălţimi (vârful Heniul Mare - 1.410 m), ocupând cca. 1500 km; prezintă un relief complex, determinat de existenţa vulcanismului cu caracter subteran având  numeroase neck-uri şi dyke-uri care străbat cuvertura sedimentară. Alternanţa dintre rocile sedimentare şi cele eruptive au creat un aspect divergent al reţelei hidrografice şi unele modificări ale cursurilor de ape;
  + ***Munţii Călimani***, aflaţi la sud de Munţii Bârgăului, cu forma aproximativă a unui dreptunghi, se întind pe circa 2000 km2 fiind alcătuiţi din două unităţi: una a suprastructurilor vulcanice şi una vulcanogen-sedimentară. Altitudinea şi originea vulcanică explică lipsa pasurilor de înălţime, partea cea mai înaltă constituind domeniul păşunilor alpine, cu izvoare abundente şi viaţă pastorală relativ dezvoltată. Cel mai înalt vârf al Călimanilor din judeţul Bistriţa-Năsăud este Bistriciorul (1.990m).

Partea centrală, de sud şi de vest a judeţului este ocupată de zona dealurilor mai înalte, mai fragmentate către munte, mai domoale şi mai joase spre Podişul Transilvaniei, care reprezentă 49,3% din suprafaţa sa și se caracterizează prin unităţi bine individualizate:

* Dealurile Năsăudului - cu structura monoclinală puternic faliată, fragmentată cu creste şi suprafeţe structurale etajate, unde se regăseşte vârful Măgura a cărui altitudine măsoară 858 m;
* Dealurile Bistriţei la sud de primele, cu trei bazinete depresionare Budacul, Livezile-Bistriţa şi Dumitra;
* Piemontul Călimanilor aflat la periferia vestică a Munţilor Călimani, care s-a format în urma acţiunii de eroziune şi acumulare a apelor curgătoare ce aveau izvoarele în zona vulcanică;
* Culmea Şieului în partea de sud a Piemontului Călimanilor, având ca limită vestică Valea Dipşei, constituită din conglomerate tortoniene în care apar cute diapire - sâmburi de sare.

Spre vest pe o porţiune de numai 3% din suprafaţa judeţului, se conturează zona de câmpie ca o unitate de coline înalte de 500-600 m, limitată la nord de râul Someşul Mare, la sud de Valea Mureşului, iar la est de interfluviul Şieu - Teaca şi Valea Şieului. Ea cuprinde formaţiuni de vârstă miocenă: marne, argile, tufuri cu intercalaţii de gresii şi nisipuri unde sunt cantonate zăcăminte de gaz metan. În această regiune văile sunt largi, adânci, fără terase, cu aspect de culoar, cu versanţi degradaţi, albiile majore fiind puternic aluvionate.

Reţeaua hidrografică a județului Bistrița-Năsăud este bine reprezentată și însumează aproximativ 3030 km lungime. Se axează pe câteva râuri principale – Someşul Mare, Şieu, Bistriţa – care îşi au obârşia în zone cu umiditate ridicată. Afluenţii principali ai Someşului Mare sunt: Anieşul, Cormaia, Rebra, Sălăuţa, Ilişua, Valea Mare, Ilva cu Leşu, Şieul cu Budacul, Bistriţa şi Dipşa.

Pe întreg teritoriul judeţului, lacurile naturale sunt prezente doar în Munţii Călimani (lacuri de nivație, lacuri de baraj natural) şi Rodnei (lacuri glaciare). Singura amenajare care are resurse şi funcţiuni privind asigurarea apei este Lacul de acumulare Colibiţa, cu un volum de 75,12 milioane mc.

În fisurile şi scoarţa alterată a munţilor vulcanici se găsesc şi ape freatice mineralizate. Dintre apele bicarbonatate, calcice, magneziene, carbogazoase, cunoscute sub denumirea populară de ,,borcuturi'', menţionăm în primul rând pe cele de la Sângeorz-Băi, Anieş, Valea Vinului, Şanţ, Târlişua, Lunca Ilvei, Colibiţa, iar dintre apele clorosodice (sărate), cele de la Nepos, Figa, Pinticu Tecii.

Amenajările piscicole, care se găsesc în număr destul de mare, întregesc şi completează bogăţia hidrologică naturală a judeţului. Dintre ele amintim amenajările de la Brăteni, Budurleni, Mărişelu, Manic, Şieu Odorhei, Tonciu, Sigmir, Săsarm.

**1.1.2. Clima**

Din punct de vedere climatic judeţul Bistriţa-Năsăud se încadrează în zona continental moderată, cu unele influenţe polar maritime şi temperat maritime. Temperatura aerului prezintă maxima în luna iulie şi minima în luna ianuarie.

Conform datelor furnizate de către Administrația Națională de Meteorologie temperaturile medii anuale la nivelul județului au valori apropiate de normala climatologică. În figura de mai jos este prezentată evoluţia acestor mediilor anuale ale temperaturilor din județul Bistrița-Năsăud în ultimii 6 ani și normala climatologică (1961-1990).

Conform acestor date în ultimii ani am avut valori medii de temperatură mai mari decât normala climatologică cu 0,9 -2,10C.

Pe teritoriul judeţului Bistriţa-Năsăud precipitaţiile sunt neuniform repartizate având valori mai mari pe versantele vestice şi mai scăzute dinspre vest spre est, valori care cresc treptat de la 630 la peste 1000 ml pe culmile înalte.

****

Viteza vântului în zona județului Bistrița Năsăud este relativ scăzută, cu medii în jurul valorii de 2 m/sec. Direcţia predominantă a vântului, impusă de circulaţia generală a atmosferei şi de configuraţia reliefului, este nord-estică. Frecvenţa perioadei de calm atmosferic a fost de 26,4% în 2013, de 34% în 2012 și 47,1% în anul 2011.

**1.1.3. Evenimente extreme şi dezastre naturale**

**legate de vreme**

Conform datelor furnizate de Inspectoratul pentru Situații de Urgență ”Bistrița” al județului Bistrița-Năsăud (ISU) în anul 2013 s-au înregistrat în prima decadă a lunii martie cantități de precipitații de peste 100litri/m2 la Romuli, Telciu, Anieș, Rodna, Parva, Sângeorz-Băi, Poiana Ilvei, Salva și Bistrița. De asemenea, în urma unor manifestări violente ale fenomenelor meteorologice periculoase, s-au înregistrat la începutul lunii aprilie o serie de pagube importante, fiind afectate 71 de localități dintre care cele cu pagube mai importante au fost în Budacu de Jos, Budești, Jelna, Monariu, Simionești (unde au fost afectate 44 de case, 3 anexe gospodărești, 82 de fântâni, 34 poduri/podețe și 205ha terenuri agricole cultivate), Beclean ( o casă, 30 anexe gospodărești și 42 fântâni), Parva (16 case și 14 anexe), Lechința (400ha teren agricol) și Matei (300ha teren agricol).

Conform Sintezei evenimentelor pe linie de dezastre naturale din anul 2013, furnizată de ISU ”Bistrița” a județului Bistrița-Năsăud, au fost afectare de fenomene meteo periculoase, alunecări de teren și distrugerea unor zăpoare de gheață: 151 de case, 111 anexe gospodărești, 136 de fântâni, cca. 29km de drumuri județene și 45km drumuri comunale, 145 de poduri și podețe și 5442ha suprafețe de culturi agricole.

Din documentul “*Analiza intervențiilor în anul 2013*“, reiese că, din cauza temperaturilor extrem de ridicate şi a lipsei precipitaţiilor în unele zone, în 2013 judeţul Bistriţa-Năsăud a fost afectat de incendii de pădure, păşuni şi vegetaţie uscată, fiind necesară intervenția în 77 incendii de vegetație.

**1.2. CARACTERISTICI ADMINISTRATIVE ȘI ECONOMICE**

**1.2.1. UNITĂȚI ADMINISTRATIVE**

Judeţul Bistriţa-Năsăud are în componenţă 62 de unităţi administrativ-teritoriale din care:

- municipiul Bistriţa care este reşedinţa judeţului, important centru economic, cultural şi administrativ, a cărui primă atestare documentară este datată din anul 1264, fiind un vechi burg german şi un valoros centru istoric;

- trei oraşe:

* oraşul Năsăud - vechi centru cultural, cu industrie de mase plastice şi textile în fază de restructurare şi relansare;
* oraşul Beclean - important nod de cale ferată, industrie metalurgică şi alimentară;
* oraşul Sângeorz-Băi - staţiune turistică cu izvoare de ape minerale terapeutice;
* 58 de comune care ocupă o suprafaţă de 4960,09 Km2.

**1.2.2. DEMOGRAFIE**

La data de 1 iulie 2013, populaţia judeţului Bistriţa-Năsăud era de 315777 locuitori. După cum se poate observa și în graficul din figura 1.2.2.1 populația județului este în scădere începând din 2010.

**Evoluţia populaţiei în judeţul Bistriţa-Năsăud (mii locuitori)**



Tot în scădere este și densitatea populaţie care de la 59,2 locuitori/km2 în 2008-2011 a ajuns la 53,3 locuitori/km2 în 2012 .

**Populaţia pe medii la 1 iulie 2013 şi densitatea populaţiei**

|  |  |  |  |  |  |  |
| --- | --- | --- | --- | --- | --- | --- |
| **Anii** | **Numărul populaţiei** | | | **Ponderea faţă de total (%)** | | **Locuitori**  **pe km** |
| **Total** | **Urban** | **Rural** | **Urban** | **Rural** |
| 2008 | 316787 | 116811 | 199976 | 36,9 | 63,1 | 59,2 |
| 2009 | 317205 | 117871 | 199334 | 37,2 | 62,8 | 59,2 |
| 2010 | 317247 | 118437 | 198810 | 37,3 | 62,7 | 59,2 |
| 2011 | 316834 | 119002 | 197832 | 37,6 | 62,4 | 59,2 |
| 2012\* | 285468 | 105324 | 180144 | 36,9 | 63,1 | 53,3 |

**\***la 1 ianuarie

Ponderea populației pe cele două medii – urban și rural – se menține la aproximativ aceleași valori, respectiv între 36,9-37,6% în mediul urban și 62,4-63,1% în mediul rural. Migrația internă este în creștere atât în privința plecărilor cât și al venirilor dar sporul migrator este negativ, ceea ce înseamnă că plecările depășesc ca număr venirile.

**1.2.3 ECONOMIA**

Conform datelor din Anuarul Statistic al județului Bistrița-Năsăud resursa totală de muncă la sfârșitul anului 2012 era de 208,8 mii persoane (109 mii bărbați și 99,8 mii femei) iar populația ocupată civilă era de 131,7 mii persoane. Cea mai mare parte din populația activă lucrează în agricultură – silvicultură – urmând industria și comerțul.

Se observă că în perioada 2010-2012 raportul ocupaţional se păstrează în mare, variaţiile fiind mici în repartiţia pe principalele grupe de activităţi.

**Structura evoluției populaţiei ocupate civile, pe ramuri**

****

Dintre societățile economice, din județul Bistrița-Năsăud, le amintim pe cele cu importanță deosebită din punct de vedere al protecției mediului respectiv cele care intră sub incidența Directivelor UE:

1. Sub Directiva IPPC: SC ARIO SA, SC Dan Steen SA, SC Free Soul SRL, SC Prodmarom SRL, SC Rombat SA, SC Teraplast SA, SC VITALIA SERVICII PENTRU MEDIU- TRATAREA DEȘEURILOR SRL SUCURSALA BISTRIȚA-NĂSĂUD și SC PANDORA LEGEND SRL;
2. Sub Directiva privind COV din solvenți: SC Asmara Impex SRL, SC Belco Avia SRL, SC Bodiu SRL, SC Comelf SA, SC Eurocompozite SRL, SC Flexoprint SRL, SC Goldplast SA, SC Luxelacalis Prod SRL, SC Plast Invest SRL, SC Progrande Prodcom SRL, SC Sigicom SRL, SC Somplast SA, SC Sprin Vital SRL, SC VRG SA și SCM Unirea de Gr.I.

**1.3.RESURSE NATURALE**

Resursele naturale sunt clasificate în:

**Resursele neregenerabile** se epuizează prin consum iar pentru refacerea lor este necesară o perioadă de timp măsurată la scară geologică (milioane sau miliarde de ani).

**Resurse naturale neregenerabile** de pe teritoriul judeţului Bistriţa-Năsăud sunt:

* *Minereurile polimetalice* plumbo-zincifere*,* zăcăminte auro-argentifere şi magnetită care se găsesc în zona Rodna - Valea Blasnei
* *Rocile utile* :
  + - *Nisipuri şi pietrişuri (balast) din zona de albie majoră* a râului Someşul Mare sau terase mai vechi;
    - *Argile comune* în Lechinţa şi Budeşti;
    - *Andezite,* în munţii vulcanici (Pietriceaua-Colibiţa, Arşita-Măgura Ilvei, Turnuri-Măgura Ilvei, Turnuri-Valea Ilvei, Valea Rodnei, Turnuri III, Ardealul-Şanţ şi Valea Cuculeasa-Lunca Ilvei);
    - *Dacitele* în zona Ilvelor;
    - *Marmura* (calcar cristalin) în partea nordică a judeţului unde există un filon de zăcământ care se întinde pe zona Anieş, Parva, Cormaia şi se exploatează în perimetrul Anieş-Valea Secii şi Lunci-Valea Cormaia;
    - *Tufurile vulcanice* în zona munţilor vulcanici;
    - *Calcarele* în zona Valea Vinului;
* *Gazele naturale* în zona de câmpie a judeţului la Ocniţa, Milaş, Enciu, Fântânele, Matei, Chiochiş, Sânicoară;
* *Izvoare, lacuri sărate şi chiar nămoluri sapropelice* cu efecte terapeutice deosebite din care amintim cele de la Beclean – Figa, Pinticu Tecii, Slătiniţa, Sărata, Sărăţel, Tăure;
* *Bioxidul de carbon mofetic* folosit pentru cure externe.

**Resursele regenerabile** sunt în general considerate acele resurse care pot să se refacă dacă nu sunt supravalorificate, ele putând fi folosite pe termen nelimitat dacă sunt folosite rațional. Pe teritoriul judeţului Bistriţa-Năsăud principalele asemenea resurse sunt:

* *Apele minerale* – care se regenerează prin infiltrarea apelor de suprafaţă în adâncime şi mineralizarea acestora - Se cunosc sute de izvoare cu ape minerale în judeţul Bistriţa-Năsăud, care în general însoţesc rocile vulcanice, fiind frecvent întâlnite în zona Ilvelor, Rodna, Sângeorz-Băi, Parva, Anieş, Ţibleş, Colibiţa.
* *Nisipurile şi pietrişurile (balast)* din albiile minore ale Someşului Mare, Anieşului, râului Cormaia, Şieului şi Budacului.
* Altă resursă naturală regenerabilă, deşi perioada sa de regenerare este relativ lungă, este *pădurea*.
* *Reţeaua hidrografică* a judeţului,

**2. STAREA MEDIULUI ÎN JUDEȚ**

**2.1.STAREA CALITĂȚII AERULUI**

**2.1.1. Emisii de poluanţi atmosferici**

Agenţia pentru Protecţia Mediului Bistriţa-Năsăud realizează anual inventarul emisiilor de poluanţi emişii în atmosferă, la nivel local, prin care estimează calitativ şi cantitativ emisiile provenind din principalele surse emitente.

Pentru estimarea emisiilor se colectează informaţi de producţie şi/sau consum, provenind de la operatori economici şi primării, pentru a include emisiile din sursele cheie, cele mai importante activităţi emitente de pe teritoriul judeţului.

Poluanții incluși în aceste inventare sunt cei de interes pentru mediu și sănătatea populației, conform Directivelor UE și legislației naționale, și anume:

**Poluanţii cu efect de acidifiere, eutrofizare şi precursori ai ozonului**, respectiv dioxid de sulf, oxizi de azot, compuşi organici volatili şi amoniacul, fac obiectul Directivei NEC (transpusă în legislaţia naţională). Emisiile acestor poluanți sunt limitate de plafoanele naţionale de emisie care reprezintă cantitatea maximă de poluant ce poate fi emisă în atmosferă, la nivel naţional, în decursul unui an calendaristic.

*Oxizii de azot* provin preponderent din transportul auto, din arderi industriale și neindustriale și din incinerarea deșeurilor animaliere. *Monoxidul de azot NO* provine în totalitate din creșterea animalelor.

Arderile de combustibili, rezidențiale și nerezidențiale, au produs cca. 90% din emisiile totale de *SOx (oxizi de sulf)*. Un procent redus provine din activități ca prelucrarea gazelor naturale și fabricarea de fontă și oțel. Ponderea emisiilor de SOx din transport este nesemnificativă.

Sursa principală a emisiilor de *amoniac* la nivelul judeţului Bistrița-Năsăud este activitatea de creştere a animalelor urmată de arderile rezidențiale și incinerarea deșeurilor animaliere.

La aceste emisii cu caracter acidifiant se adaugă emisiile de *aerosoli de acid clorhidric*, care în 2013 au fost estimate la 5,47 tone și au provenit din activitățile de galvanizare.

**Compușii organici volatili non metanici (pe scurt NMVOC)** reprezintă o altă categorie de poluanți de interes pentru inventarele de emisii. Ei provin în mare parte din arderile de combustibili, în special a lemnului și deșeurilor lemnoase. La aceștia se adaugă emisiile din activitățile ce utilizează solvenți organici cu NMVOC, cum sunt vopsirea, tipărirea, flexografia, curățarea chimică,fabricarea PAFS-urilor sau a polistirenului expandat.

Poluanţii de tip **metale grele** sunt deosebit de periculoşi prin remanenţa de lungă durată în sol, precum şi datorită preluării lor de către plante şi animale, ei exercitându-și acţiunea asupra diferitelor organe şi sisteme ale organismului. Răspândirea lor în mediu este din ce în ce mai mare şi foarte important este faptul că se acumulează în mediu şi organismul uman cu posibilitatea de a produce alterări patologice grave.

Arsenul, cadmiul, mercurul și nichelul provin în proporție ridicată din arderile de combustibili și în proporții mai mici din transport și activități industriale (producerea fontei și oțelului, fabricarea cărămizilor și cahlelor, a acumulatorilor auto, a sticlei, acoperirile metalice, etc.)

**Polutanţii Organici Persistenţi (POPs)** sunt substanţe chimice care rămân intacte în mediu perioade îndelungate, toxice pentru oameni şi organisme vii şi care se acumulează în ţesuturile grase, sunt volatile şi au o circulaţie globală prin atmosferă şi apele mărilor şi oceanelor.

**PCB-urile** sunt o clasă de uleiuri sintetice, generate de activități ca reciclarea uleiurilor uzate, a acumulatorilor şi condensatorilor, pierderi din echipamentele aflate încă în funcţiune, procese de combustie dar și din arderi industriale şi neindustriale.

**Dioxinele şi furanii**, grup de substanţe complexe considerate cu risc toxicologic ridicat, cu proprietăţi de bioconcentrare şi bioacumulare, s-au emis în anul 2013 în cantitate de 3,4138 grame I-TEQ (echivalenţi de toxicitate care stabileşte gradul de toxicitate comparativ cu 2,3,7,8-TCDD – tetraclorodibenzodioxina - care are o valoare de referinţă 1). Această cantitate provine în proporție de 83,75% din arderile rezidențiale pentru încălzirea și prepararea hranei populației și în procent de 15,8384% din incinerarea deșeurilor animaliere.

**Particulele materiale (PM)** reprezintă o varietate de particule de mici dimensiuni care se mențin în suspensie în aerul înconjurător și pătrund în corpurile vii, cu predilecție prin inspirație, afectând starea de sănătate. Tipurile de particule materiale monitorizate și estimate prin inventarele de emisii sunt pulberile totale în suspensie (TSP) și fracțiile PM10 (particule mai mici de 10 microni) și PM2,5 (particule mai mici de 2,5 microni).

Ponderea cea mai mare în emisia de pulberi o au arderile neindustriale, mai ales pentru fracțiile cu dimensiuni mici PM10 și PM2,5 , considerate ca fiind cele mai nocive, deoarece ajung în plămâni până la nivelul alveolelor pulmonare. O altă sursă importantă de pulberi este activitatea de producere a mixturii asfaltice și asfaltarea.

O categorie aparte o reprezintă **gazele cu efect de seră (GES)** și **gazele care distrug stratul de ozon (ODS)**.

GES sunt gaze naturale sau sintetice care absorb razele infraroşii Principalele elemente responsabile de producerea efectului de seră sunt vaporii de apă (70%), dioxidul de carbon (9%), metanul (9%) si ozonul (7%). Deoarece aceste gaze fac obiectul unui inventar național separat, în inventarul local de emisii sunt prinse doar câteva surse de gaze cu efect de sera, respectiv emisiile din arderi, transporturi și de la depozitarea de deșeuri menajere. *Metanul* provine în proporție ridicată din transport în mai mică măsură din depozitarea deșeurilor. *Dioxidul de carbon și protoxidul de azot* provin din transport și din arderile neindustriale.

În judeţul Bistriţa-Năsăud, până în anul 2012 inclusiv, au fost sub incidenţa Directivei 2003/87/CE de stabilire a unui sistem de comercializare a cotelor de emisie de gaze cu efect de seră în cadrul Comunității doi operatori economici: SC Teracota SA Bistriţa (care a preluat instalația de la SC Teraplast SA) si SC Prodmarom SRL Sărmaşu (județul Mureş) cu punct de lucru fabrica de cărămizi din Budeşti, județul Bistriţa Năsăud.

Agenţia pentru Protecţia Mediului Bistriţa-Năsăud a actualizat inventarul operatorilor economici care desfăşoară activităţi cu substanţe reglementate, în conformitate cu cerinţele Regulamentului 842/2006 privind anumite gaze fluorurate cu efect de seră. În categoria acestor gaze fluorurate cu efect de seră intră: hidrofluorocarburi (HFCs), perfluorocarburi (PFCs), hexafluorura de sulf (SF6) precum şi preparatele care conţin aceste substanţe.

La nivel de judeţ se utilizează HFC-134a, ca agent frigorific în activităţile de service la aparate electrocasnice aparate electrocasnice (combine frigorifice, congelatoare, frigidere) şi în instalaţiile de climă/aer condiţionat atât la autovehicule cât și în imobile. Cantitatea utilizată a fost de 1000,35 kg, mai mare ca în anii anteriori (928,8 kg în 2012, 828,75 kg în 2011 și 138kg în 2010), deoarece atât CFC-urile cât şi HCFC-urile (substanţe care distrug stratul de ozon - ODS-uri), au fost înlocuite de hidrofluorocarburi (HFC) dar şi pentru că numărul service-urilor auto care fac completare cu refrigeranţi la instalaţiile de climă/aer condiţionat autovehicule, a crescut. Totodată se constată și o tendință de înlocuire a gazelor fluorurate cu agenți frigorifici fără halogeni (R 600 a şi R 600).

**2.1.2. EVOLUȚIA EMISIILOR DE POLUANȚI ÎN ATMOSFERĂ**

Variația numărului de operatori și activități incluse în inventarul emisiilor de poluanți în aerul atmosferic face ca valorile de emisii estimative să fie mai mari în 2013 comparativ cu ceilalți ani la aproape toți poluanții. În figura de mai jos se poate vedea evoluția valorilor de emisii pentru câțiva dintre cei mai semnificativi poluanți.

**Evoluția emisiilor principalilor de poluanți în aer**

**pentru județul Bistrița-Năsăud**



Sursa: Agenţia pentru Protecţia Mediului Bistriţa-Năsăud

Creșterile mai puternice la valorile emisiilor de pulberi se datorează în special numărului mai mare de operatori care desfășoară activități mari producătoare de asemenea poluanți, cum ar fi construcții – demolări, prelucrarea lemnului, balastiere.

**2.1.3. AERUL AMBIENTAL**


Calitatea aerului se determină prin stabilirea concentraţiei diverşilor poluanţi chimici și/sau biologici din aer, la un moment dat şi într-un anumit loc și compararea lor cu limitele stabilite de legislația în vigoare.

În judeţului Bistriţa-Năsăud calitatea aerului se determină prin analize efectuate în punctele unei reţele de monitorizare prestabilite (vezi figura de mai jos), prin două tipuri de monitorizare:

1. Prin monitorizarea automată, efectuată prin stația automată de fond urban BN-1 din municipiul Bistriţa, care monitorizează continuu, prin analizoarele din dotare, indicatorii dioxid de sulf (SO2), dioxid de azot (NO2) şi oxizi de azot (NOx), pulberi în suspensie PM 10, monoxid de carbon (CO), benzen (C6H6) şi ozon (O3). Stația de tip urban BN-1 din Bistrițaevaluează influenţa aşezărilor umane asupra calităţii aerului și are o arie de reprezentativitate de câțiva km2.
2. Prin monitorizarea manuală, care presupune prelevarea la sursă și efectuarea de analize în laboratoarele agenţiei locale de mediu, pentru indicatorii dioxid de sulf, dioxid de azot, amoniac, pulberi în suspensie PM10 şi pulberi sedimentabile, prelevările pentru aceste analize se fac în localităţile Bistriţa, Beclean, Năsăud, Sângeorz-Băi, Rodna, Anieş, Lechinţa, Prundu Bârgăului.

**Punctele de prelevare din rețeaua de monitorizare calităţii aerului**

**judeţul Bistriţa-Năsăud, anul 2013**



În ceea ce privește tendințele de evoluție, pe baza comparării mediilor anuale înregistrate la monitorizarea calității aerului încă din anul 2008, se poate spune că avem de a face cu o îmbunătățire din punctul de vedere al calității aerului în județul Bistrița-Năsăud.

Prin comparaţie cu anii anterior, la indicatorii monitorizați prin determinări manuale se observă o tendință generală de reducere a valorilor medii anuale, după cum se poate ușor observa în graficele de mai jos.

**Evoluţia valorilor medii anuale la indicatorii monitorizaţi**

**manual (probe de lungă durată - 24h), judeţul Bistriţa-Năsăud**



Concentrațiile de amoniac în aerul atmosferic au înregistrat 79 de depășiri ale valorii limită admise în 2008 și 53 depășiri în 2009, după acest an numărul depășirilor fiind zero sau foarte mic, ca urmare a lucrărilor de închidere a depozitelor de deșeuri menajere din Bistrița – Urbana și Codrișor.

Pentru a compara valorile obţinute prin staţia automată de monitorizare a calității aerului s-au folosit datele validate.

**Evoluţia valorilor medii anuale la indicatorii monitorizaţi**

**de staţia automată de fond urban BN-1, Bistriţa, judeţul Bistriţa-Năsăud**

Se observă că valorile medii anuale de dioxid de sulf, oxizii de azot și monoxid de carbon au scăzut în 2013 față de anul anterior, în timp ce pulberile în suspensie PM10 și ozonul au crescut.

Valorile mai mari ale monoxidului de carbon (CO) monitorizat de staţia automată în 2011 şi 2012, se datorează faptului că analizorul a funcţionat numai în perioadele de toamnă – iarnă - primăvară, când concentraţiile de monoxid de carbon sunt mai mari din cauza creșterii consumului de combustibili pentru încălzirea rezidențială.

Practic, pentru monoxidul de carbon și oxizii de azot compararea mediilor anuale furnizate de către stația automată pe parcursul mai multor ani este puțin concludentă deoarece, captura de date, pe baza căreia s-a calculat media anuală, a prezentat variații mari. Spre exemplu dacă valorile medii ale CO și NOx s-a făcut în 2009 pe baza unor capturi de date de 95,2% pentru CO, respectiv 76% pentru NOx, în 2011 captura a fost de numai 30,1% pentru CO și 28,9% pentru NOx, ceea ce a generat medii neconcludentă pentru întregul an.

Creșterea valorii medii anuale a PM10 în 2013 comparativ cu 2012 se datorează pe de o parte creșterii capturii de date, pe de altă parte lucrărilor efectuate în municipiul Bistrița la refacere drumuri, construcții clădiri și la infrastructura apă-canal. La acestea se adaugă umiditatea relativă ridicată şi consumului mare de combustibil din perioada de iarnă, fapt ce explică și apariția celor trei valori peste limita admisă. Numărul depășirilor valorii limită gravimetrice la PM10 a fost de 21 în 2009, 4 în 2010 și 0 (zero) în 2012.

În ceea ce privește ozonul media anuală mai ridicată în 2013 a fost cauzată de creșterea perioadei de monitorizare luată în calcul (captura de date a fost de 52,4% în 2013 față de 27,4% în 2012) coroborat cu faptul că datele au fost capturate în perioada 1 ianuarie - 11 august 2013, adică în perioada de vară când temperaturile înalte determină creșterea concentrațiilor de ozon.

S-a înregistrat o singură depășire a valorii limită în anul 2009.

**2.1.4. RADIOACTIVITATEA MEDIULUI**

Staţie automată de monitorizare a debitului dozei gamma din aer este formată din două contoare Geiger Muller și senzori pentru parametrii meteo (temperatura, umiditatea, viteza vântului, direcţia vântului, cantitatea de precipitaţii căzută, presiunea absolută, presiunea relativă, latitudinea şi longitudinea). Stația este amplasată în incinta Agenției pentru Protecția Mediului Bistriţa-Năsăud. Limita de avertizare pentru debitul dozei gamma, conform O.M. 338 din 2002, este de 1μ Sv/h.

Evoluția mediilor lunare ale debitelor dozei gama absorbite în aer la stația Bistrița, pe cele două contoare, a înregistrat o ușoară scădere în perioada 2011-2013:

**2.1.5. ZGOMOTUL**

Poluarea fonică sau sonoră constă în sunete produse de surse naturale, dar mai ales antropice: utilaje, mijloace de transport, aparate, oameni etc., care afectează sau dezechilibrează activitatea omului sau animalelor. Zgomotul în mediu afectează un număr mare de persoane, reprezentând una dintre problemele majore de mediu, iar efectele pot fi atât fiziologice cât şi psihologice. Zgomotul este un important factor de stres şi poate crea nu doar disconfort dar poate produce sau agrava unele afecţiuni.

Există situații în care populația este deranjată de nivelurile ridicare de zgomot provenind de la diverse surse. Spre exemplu, Poliția locală a municipiului Bistrița a efectuat în cursul anului 2013 un număr de 15 determinări de zgomot din care s-au înregistrat două cazuri în care limitele de zgomot au fost depășite din cauza activității unor agenți economici.

Determinarea zonelor de influență ale poluării fonice și stabilirea datelor privind populația afectată se poate face doar după realizarea hărții de zgomot a județului.

1. **STAREA CALITĂȚII APELOR**
   1. **Resursele de apă**

Resursele de apă teoretice şi tehnic utilizabile pentru anul 2013 au aceleaşi valorica şi în anii anterior şi sunt prezentate în tabelul de mai jos.

|  |  |  |  |  |  |
| --- | --- | --- | --- | --- | --- |
| **Resursa de suprafaţă** | | **Resursa din subteran** | | | |
| **Teoretică**  **(mil.** m3**)** | **Utilizabilă**  **(mil.** m3**)** | **Teoretică (mil.** m3**)** | | **Utilizabilă (mil.** m3**)** | |
| **freatic** | **adâncime** | **freatic** | **adâncime** |
| 1631 | 250 | 50,4 | 13,86 | 5,04 | - |

Sursa: Sistemul de Gospodărire a Apelor Bistriţa-Năsăud

Aceste resurse sunt utilizate pentru a satisface necesarul pentru populație și economie. Cerere de apă a crescut în ultimii ani iar prelevările au încercat să satisfacă această cerere. Astfel, dacă în 2011 cererea era de 25855,5 mii mc și prelevarea cu 12% mai mică, în 2012 cererea a crescut la 25886,4 mii mc cu o prelevare cu 3% mai mică iar în 2013 când cererea a devenit de 27066,3 mii mc prelevarea a reușit să acopere 99,56% din cerere, adică cu doar 0,44% mai puțin decât cererea. Conform datelor furnizate de SGA Bistrița Năsăud cca. 90% din apa prelevată provine din surse de suprafață în timp ce aportul apelor subterane este de sub 10%.

Atât cererea cât și consumul cele mai mari sunt pentru uzul populației, (cca. 44% din prelevarea totală în 2013). Următoarele activități, în ordinea descrescătoare a cererii și prelevării, sunt: apele din gospodăria comunală folosite în industrie, apa din piscicultură, apa pentru unitățile industriale.

**Evoluţia cantităţilor de apă captată în judeţului Bistriţa-Năsăud,**

**BH Someș-Tisa, pe categorii de utilizatori (în mii m3)**



Captările de apă s-au făcut atât din surse de suprafaţă cât şi din surse subterane.

**2.2. Apele de suprafaţă**

Conform Directivei cadru a Apei starea apelor de suprafaţă se defineşte prin starea ecologică şi starea chimică.

Caracterizarea stării ecologice se bazează pe un sistem de clasificare în 5 clase, respectiv: starea foarte, starea bună, starea moderată, starea slabă, starea proastă. „Starea foarte bună” corespunde unei presiuni umane inexistente sau foarte reduse. „Starea bună” reprezintă o abatere uşoară de la această calitate, „starea medie” corespunde unei abateri medii, etc.

Starea ecologică finală şi starea chimică sunt determinate pe principiul „cea mai defavorabilă situaţie”.

Pentru corpurile de apă de suprafaţă în stare naturală – râuri – monitorizate în bazinul hidrografic (BH) Someş-Tisa din judeţul Bistriţa-Năsăud în anul 2013, evaluarea stării ecologice şi chimice este prezentată in tabelul următor.

**Evaluarea stării ecologice şi chimice a corpurilor de apă**

**în stare naturală - râuri, din BH Someș-Tisa - monitorizate în judeţul Bistriţa-Năsăud**

**în anul 2013**

|  |  |  |  |
| --- | --- | --- | --- |
| **denumirea corpului de apă / lungime** | **include secţiunile de monitorizare:** | **rezultatul încadrării corpului de apă** | |
| **starea ecologică** | **starea chimică** |
|
| Someşul Mare – izvoare -cf. Feldrişel şi afluenţii /192km | - râul Someşul Mare amonte de confluenţa cu pârâul Maria  - râul Anieş amonte de confluenţa cu Someşul Mare | bună | bună |
| Someşul Mare - cf. Feldrişel - cf. Şieu /43km | - râul Someş Mare la Săsarm  - râul Someş Mare la Nepos | bună | bună |
| Pârâul Băilor cu afluentul Pârâul Roşu /20km | - Valea Băilor amonte de S.E. Valea Vinului  - Valea Băilor la Rodna | bună | proastă |
| Ilva şi afluenţii fără Leşu /108km | Ilva amonte de confluenţa cu Someşul Mare | moderată | bună |
| Rebra si afluenţii /63km | Rebra în amonte de confluenţa cu Someşul Mare | bună | bună |
| Sălăuţa şi afluenţii /153km | - Sălăuţa amonte de localitatea Romuli  - Sălăuţa la Salva | bună | bună |
| Şieu - cf. Budac - cf. Someşul Mare /37km | Şieu la Şintereag | moderată | bună |
| Bistriţa - av. ev. derivaţie Colibiţa CHE - cf. Tănase şi afluenţii /24km | râul Bistriţa aval de acumularea Colibiţa (priza Bistriţa Bârgăului) | bună | bună |
| Dipşa şi afluenţii /51km | Dipşa la Chiraleş | moderată | bună |
| Ilişua - cf. Valea Lungă-cf. Someş Mare şi afluenţii /81km | râul Ilişua amonte de confluenţa cu Someşul Mare | bună | Bună |
| Archiud – izvoare – am. Ac. Budurleni / 9 km | Archiud la izvoare – acumularea Budurleni | moderată | bună |
| Meleș și afluenții / 61km | Meleș – Beclean – amonte de confluența cu Someșul Mare | Moderată | bună |

Corpurile de apă **puternic modificate** sunt acele corpuri de apă de suprafaţă care datorită “alterărilor fizice” (modificări ale caracteristicilor hidro-morfologice), datorate activităţilor umane, şi-au schimbat substanţial caracterul lor natural. În cazul lor obiectivul este atingerea unui „potenţial ecologic bun”, ceea ce presupune conservarea amenajării râului în condiţiile în care el se află în prezent şi îmbunătăţirea calităţii şi regimului de curgere al apei. În Districtul de Bazin Hidrografic Someş-Tisa aparţinând judeţului Bistriţa-Năsăud, în anul 2013 au fost identificate şi monitorizate:

1. În cadrul **subsistemului râuri**, două corpuri de apă puternic modificate:

1. Corpul de apă „Şieu -izvoare-cf. Budac şi afluenţii” , cu o lungime de 125km, care include secţiunea de monitorizare Şieu amonte de localitatea Şieuţ.

* + Potenţialul ecologic a corpului de apă înregistrat în anul 2013 este *moderat* (PEMo), fiind determinat de valorile obţinute de elementele biologice şi fizico-chimice suport înregistrate pe parcursul anului .
  + Starea chimică a corpului de apă s-a încadrat la stare chimică *bună*.

2. Corpul de apă „Bistriţa - cf. Tănase-cf. Şieu”, cu o lungime de 24km, care include secţiunile de monitorizare râul Bistriţa la Sărata şi râul Bistriţa-amonte oraş Bistriţa

* Potenţialul ecologic a corpului de apă înregistrat în anul 2013 este *moderat* (PEMo), fiind determinat de valorile obţinute de elementele biologice şi fizico-chimice suport înregistrate pe parcursul anului,
  + Starea chimică a corpului de apă s-a încadrat la stare chimică *bună*.

B. În cadrul **subsistemului lacuri** **de acumulare** a fost monitorizat un corp de apă puternic modificat, respectiv acumularea Colibiţa.

Agenţia pentru Protecţia Mediului Bistriţa-Năsăud efectuează, în baza planului propriu de monitorizare, analize momentane de ape în zone cu restituții considerate semnificative. Astfel, în cursul anului 2013 s-au efectuat 48 de prelevări de ape de suprafaţă din care s-au analizat 475 indicatori chimici specifici. Conform aceste analize, care dau informaţii momentane și punctuale privind calitatea apelor din punct de vedere chimic, apele monitorizate s-au încadrat, după valoarea mediilor (făcute pe baza tuturor prelevărilor din cursul anului) în general în clasele de calitate I şi II, cu excepţia:

* + indicatorului azot amoniacal care s-a încadrat în
    - clasa de calitate III pentru apele prelevate din aval de staţiile de epurare (SE) Beclean şi Năsăud,
    - clasa de calitate IV pentru apele prelevate în aval de SE Bistriţa,
  + indicatorului azotiţi care s-a încadrat în
    - clasa de calitate III pentru apele prelevate din amonte Beclean la cf. Şieu cu Someşul Mare, aval staţiile de epurare (SE) Beclean şi Bistrița, la Baţa (ieşirea din judeţ a râului Someşul Mare)
  + indicatorului cloruri care s-a încadrat în clasa de calitate III pentru apele prelevate din amonte Beclean la cf. Şieu cu Someşul Mare, şi în aval de SE Năsăud și Beclean,
  + indicatorului zinc care s-a încadrat în clasa de calitate V pentru apele prelevate pe Valea Băilor.

* 1. **Lacurile**

Lacul de acumulare Colibiţa, situat pe râul Bistriţa în zona podișurilor înalte, la o altitudine de 797m, face parte din bazinul Someşului. Suprafața lacului este de 300 ha, iar suprafața bazinului hidrografic este de 113 km2, având un volum de 83,26 milioane m3 apă şi scop multiplu: de alimentare cu apă potabilă, energetic (32,6 milioane m3), de atenuarea undelor de viitură şi prevenirea inundaţiilor (47,97 milioane m3), precum şi de agrement.

Acumularea de la Colibiţa a fost identificată ca și corp de apă puternic modificată. Secțiunile monitorizate pentru acumulare sunt mijloc lac și baraj, adâncimea medie în zona de mijloc fiind de 33,6m. În anul 2013 evaluarea stării ecologice a corpului de apă s-a făcut prin corelarea şi medierea datelor din 4 campanii.

Din punct de vedere biologic, lacul de acumulare “Colibiţa” s-a încadrat în limitele potenţialului bun. Din punct de vedere al elementelor fizico-chimice generale s-a înregistrat un potențial ecologic bun. Valorile înregistrate pentru indicatorii din grupa poluanți specifici au determinat un potențial ecologic bun pentru acest corp de apa. Potențialul ecologic al corpului de apa înregistrat în anul 2013 este bun.

Starea chimica a corpului de apa înregistrată în anul 2013 este buna.

În concluzie, în anul 2013 potențialul ecologic al corpului de apă înregistrat este bun și starea chimică a corpului de apă este bună.

**2.4. APE SUBTERANE**

La evaluarea stării chimice a corpurilor de apă subterane în anul 2013, ca și în anul anterior, delimitarea s-a făcut numai pentru zonele în care există acvifere semnificative ca importanţă pentru alimentări cu apă, respectiv debite exploatabile mai mari de 10 m3/zi.

În spaţiul hidrografic Someş-Tisa pentru judeţul Bistriţa-Năsăud au fost identificate şi delimitate 2(două) corpuri de ape subterane.

1. Corpul de apă subterană Someşul Mare, luncă şi terase care se află în interdependență cu corpurile de apă de suprafaţă aferente râurilor Someş Mare, Şieu şi Bistriţa.

Evaluarea stării chimice a corpului de apă s-a făcut prin foraje monitorizate calitativ. În anul 2013 au fost monitorizate 7 puncte din care 4 foraje de reţea de ordinul I: Salva F1, Reteag F2, Rusu Bârgăului F1 şi Sărata F1 și 3 fântâni la: Lunca Ilvei, Telciu şi SC Muflonul Chiuza. Suplimentar prevederilor Planului de activitate, pentru acest corp de apă subterană, în anul 2013 s-au primit date chimice de la un număr de 26 unități potenţial poluatoare, care îşi fac automonitorizarea în forajele proprii de urmărire a poluării (cca 45 puţuri de observaţie). Majoritatea sunt staţii de distribuţie carburanţi. Din totalul de 45 de secţiuni monitorizate (7 foraje de reţea plus 45 foraje de control al poluării), s-au înregistrat depăşiri ale valorilor de prag la următorii indicatori (concentraţii medii anuale) :

* cloruri, indicator determinat în 19 puncte (7 reţea şi 12 foraje de control al poluării), a înregistrat depăşirea valorii de 250 mg/l la forajul de rețea Reteag F2 (355,8 mg/l); având în vedere faptul că acest foraj este situat într-o zonă de diapire (amintită la descrierea corpului de apă), cu un conţinut ridicat de cloruri, în mod natural, nu îl considerăm ca fiind un punct de monitorizare poluat ;
* azotaţi, indicator determinat în 25 foraje (7 de reţea şi 18 foraje de control al poluării), a înregistrat depăşirea standardului de calitate de 50 mg/ l la forajul de rețea de la Salva (62,858 mg/l) ;
* fosfaţi, indicator determinat în 18 puncte (7 din reţeaua hidrogeologică naţională și 11 foraje de urmărire a poluării) a înregistrat depăşirea valorii prag de 0,5 mg/l numai la puţul de observaţie de la Ferma de creștere păsări Beclean aparținând SC Avicomb Prima SRL (0,62 mg/l).

În concluzie, conform metodologiei de evaluare a stării calitative (chimice) a corpurilor de apă subterană, în anul 2013, corpul de apă subterană Someşul Mare, luncă şi terase se află în stare chimica bună.

2. Corpul de apa subterană Munţii Rodnei

Evaluarea stării chimice a corpului de apă subterană Munţii Rodnei s-a făcut în 2013 prin monitorizarea a două izvoare: Roşu și Văcarilor. Valorile indicatorilor analizați la cele două izvoare monitorizate nu au înregistrat depăşiri ale standardelor de calitate și ale valorilor de prag pentru apele subterane. Conform metodologiei de evaluare a stării calitative (chimice) a corpurilor de apă subterană şi în anul 2013, acest corp de apă subterană se află în stare chimică bună.

În afară de punctele de monitorizare care au intrat în evaluarea corpurilor de apă subterană, în cadrul Administraţiei Bazinale de Apă Someş Tisa, în anul 2013 au mai fost investigate şi două fântâni - propuse în cadrul proiectului “Controlul Integrat al Poluării cu Nutrienţi”- la Ilva Mică şi Bistriţa Bârgăului.

În anul 2013 nu s-a înregistrat depăşirea standardului de calitate la azotaţi la secţiunile situate în afara corpurilor de apă subterană.

**2.5. Apele uzate**

**2.5.1.Structura apelor uzate evacuate**

Conform datelor furnizate de SGA Bistriţa-Năsăud, în anul 2013, pe teritoriul judeţului Bistriţa-Năsăud au existat 104 restituţii, din care 17 amenajări piscicole. Din acestea a fost deversat un volum de 25489,992 mii mc apă uzată (inclusiv pluvialul), din care 30% provin din piscicultură.

**Tabelul 2.5.1.1. Emisiile de ape uzate pe tipuri de activităţi emitente,**

**judeţul Bistriţa-Năsăud, anul 2013**


|  |  |
| --- | --- |
| **Activitate producătoare** | **Volum apă uzată produsă (mii mc)** |
| administraţie publică | 200,799 |
| captare şi prelucrare apă pentru alimentare | 15632,719 |
| construcţii | 898,700 |
| industrie extractivă | 7,543 |
| industrie metalurgică | 111,895 |
| industrie alimentară | 35,341 |
| comerţ şi servicii | 12,311 |
| prelucrări chimice | 5,858 |
| industrie prelucrare lemn | 2,659 |
| învăţământ şi sănătate | 0,055 |
| alte activităţi | 5,599 |

Din volumul total de ape evacuate care necesită epurare cca. 94,16 % au fost suficient epurate, în timp ce 5,84 % au fost insuficient epurate.

Apa uzată este colectată și transferată spre stațiile de epurare printr-o rețea de canalizare județeană ce însumează 692,621 km din care 140,673km rețele noi care la sfârșitul anului 2013 nu erau încă puse în funcțiune.

Principalul operator pentru colectarea şi epurarea apelor uzate din judeţul Bistriţa-Năsăud rămâne **SC AQUABIS SA** Bistriţa care gestionează 542,702 km de reţea de canalizare (cca.78% din totalul la nivel de judeţ) şi 7 staţii de epurare.

**Figura 2.2.5.1.1. Structura rețelei de canalizare din județul Bistrița-Năsăud gestionată de SA AQUABIS SA în anul 2013**



**Situația privind rețeaua de canalizare gestionată de SC AQUABIS SA**

**în judeţul Bistriţa-Năsăud - anul 2013**

|  |  |  |  |  |
| --- | --- | --- | --- | --- |
| **Denumirea stației de epurare** | **Populația localităților deservite** | **Populația racordată la stația de epurare în 2013** | **Gradul de racordare în 2013** | **Lungimea rețelei de canalizare (km)** |
| Bistrița | 98689 | 74940 | 75.94 | 423.144 |
| Sângeorz-Băi | 7666 | 3211 | 41.89 | 16.740 |
| Rodna | 5562 | 2046 | 36.79 | 16.423 |
| Beclean | 9116 | 5767 | 63.26 | 16.580 |
| Năsăud | 12592 | 6012 | 47.74 | 45.645 |
| Chintelnic | 568 | 280 | 49.30 | 8.410 |
| Blăjeni | 1111 | 179 | 16.11 | 15.760 |

Conform datelor de automonitorizare a apelor epurate deversate în emisari de către SC AQUABIS SA, în anul 2013 nu au fost situații deosebite privind calitatea lor, fiind în general respectate limitele legale. S-au înregistrat totuși unele depășiri la indicatorii analizați, fie din cauza stării tehnice a stațiilor, fie din cauza lucrărilor efectuate la acestea. Spre exemplu la apele evacuate din stația Bistrița se înregistrează, ca și în anii anteriori, unele depășiri ale azotului și fosforului, problemă ce va fi rezolvată odată cu îmbunătățirea treptei de epurare caracteristică acestor elemente.

Agenţia pentru Protecţia Mediului Bistriţa-Năsăud efectuează periodic analize ale apelor uzate evacuate din staţiile de epurare. În 2013 s-au analizaţi 183 indicatori din apele provenind din 16 prelevări (4 la SE Bistriţa, câte 3 la SE Rodna și SC Dan Steel, câte 2 la SE Beclean și SC Carmolact și câte una la SE Năsăud și Sângeorz-Băi). Conform rezultatelor obţinute s-au depăşit valorile limită:

* la evacuările din SE Bistriţa, pentru amoniu la toate cele 4 prelevări, pentru azotaţi şi suspensii la câte o prelevare,
* la evacuările din SE Beclean, pentru materii în suspensie și substanţe extractibile la ambele prelevări, pentru amoniu la o prelevare,
* la evacuarea din SE Năsăud, pentru amoniu la singura prelevare făcută,
* la evacuările din SE Sângeorz-Băi pentru materii în suspensie la una din cele două prelevări,
* la evacuările din SE Rodna, pentru amoniu la toate cele trei prelevări, pentru materii în suspensie la o prelevare,
* la evacuările din SE a SC Dan Steel SA Beclean, pentru materii în suspensie la ambele prelevări și pentru pH, amoniu, cloruri, extractibile și zinc la câte o prelevare,
* la evacuările din SE a SC Carmolact SRL Monor, pentru substanţe extractibile la o prelevare din cele două.

**2.5.2.Substanţe poluante şi**

**indicatori de poluare ai apelor uzate**

În cursul anului 2013, în emisarii naturali din bazinul hidrografic Someş –Tisa, aferent judeţului Bistriţa-Năsăud, au fost evacuate nocivităţi conţinute în apele uzate, de diverse tipurile şi în variate cantităţi, funcție de proveniența acestor ape. Valorile cantitative ale acestor deversări depind de gradul de epurare și buna funcționare a stațiilor de epurare, acolo unde apele trec prin ele sau de tipul activităților care le produc, pentru apele deversate fără a fi epurate.

Pentru a verifica funcţionarea staţiilor şi instalaţiilor de epurare în anul 2013 au fost monitorizate, de către SGA Bistriţa-Năsăud, un număr de 28 de staţii de epurare din judeţ. Dintre acestea 18 staţii au funcţionat corespunzător (64,3%) şi celelalte 10 staţii au funcţionat necorespunzător.

**Situaţia staţiilor cu funcţionare necorespunzătoare în 2013**

|  |  |
| --- | --- |
| **Tip staţie** | **Număr staţii** |
| - industrie alimentară | 3 |
| - administraţie publică | 2 |
| - comerţ şi servicii pentru populaţie | 2 |
| - construcții | 1 |
| - învăţământ şi sănătate | 1 |
| - alte activităţi | 1 |

Perimetrele miniere închise reprezintă în continuare potențiale surse de poluare a cursurilor de apă prin conţinutul ridicat în ioni de metale grele ale apelor de mină rezultate din cadrul acestora.

**2.6. ApA DE ÎMBĂIERE ȘI APA POTABILA**

**2.6.1. Apa potabilă**

Apele de suprafaţă utilizate pentru prepararea apei potabile sunt supravegheate prin sistemul de monitorizare al SGA Bistriţa-Năsăud care organizează, în conformitate cu prevederile legale în vigoare, campanii de recoltare a probelor de apă. Pentru cunoaşterea calităţii apelor curgătoare de suprafaţă utilizate pentru potabilizare în subbazinul hidrografic Someșul Mare s-au organizat în anul 2013 un număr de 6 secţiuni de monitorizare.

Determinările de laborator au cuprins analizele fizico-chimice şi microbiologice.

Calitatea apei de suprafaţă a fost apreciată pe baza condiţiilor pentru potabilizare. Datele sintetice ale analizelor efectuate în 2013 se pot vedea în tabelul următor:

**Date sintetice privind secţiunile de potabilizare - captări de suprafaţă - monitorizate în judeţul**

|  |  |  |  |  |  |
| --- | --- | --- | --- | --- | --- |
| **Nr. crt.** | **Nume secțiune de prelevare / priza** | **Sursa de apă** | **Debit mediu prelevat în anul 2013 (mc/zi)** | **Populația deservită**  **(nr. locuitori)** | **Indicatori depășiți** |
| 1 | Priza Anieș | Anieș | 971,95 | 8080 | mangan (o data cu 31%) |
| 2 | Priza Năsăud | Rebra | 3231,71 | 12416 | **-** |
| 3 | Priza Beclean | Someș Mare | 4218,93 | 14743 | fier (o data cu 215%)  *mangan (de 7 ori cu 465%;13%;12%;189%;68%;58%;182%)* |
| 4 | Priza Bistrița Bârgăului | Bistrița | 2292,67 | 7866 | mangan (o data cu 40%) |
| 5 | Priza Bistrița | Bistrița | 30373,05 | 88807 | fier (o data cu 142%)  mangan (o data cu 40%) |
| 6 | Priza Cușma | Geamănu | 807,04 | 2657 | mangan (o data cu 20%) |


Indicatorii depășiți, față de categoria cerută de tehnologia standard de tratare şi în urma verificării respectării condiţiilor pentru potabilizare,nu influenţează caracteristicile de calitate corespunzătoare nivelului apei brute, existând o concordanţă deplină între calitatea apei de suprafaţă utilizate pentru potabilizare şi nivelul de tratare asigurat de staţia de tratare.

Cea mai mare parte din prelevările de ape sunt utilizate pentru a satisface cerințele populației. În anul 2013 din cei 17402,491 mii mc captați, populației i-au revenit 11807,756 mii mc.

Operatorul regional de apă şi canal **SC AQUABIS SA** Bistriţa este principalul furnizor de apă şi servicii de canalizare din judeţ. Societatea deţine şi gestionează 7 staţii de tratare a apei în vederea potabilizării, a căror zonă de deservire se poate vedea pe harta de mai jos.

**Structura rețelei de distribuţie a apei potabile**

**gestionată de SC AQUABIS SA, județul Bistrița-Năsăud, anul 2013**



**Tratare şi distribuţie apă potabilă de către**

**SC AQUABIS SA, în anul 2013**

|  |  |  |  |  |  |  |
| --- | --- | --- | --- | --- | --- | --- |
| **Denumirea stație de tratare** | **Localități deservite** | **Populația totală**  **a localităților deservite**  **[nr. locuitori]** | **Populația conectată la sistem**  **[nr. locuitori]** | **Grad racordare la sistem (%)** | **Lungimea rețelei de aducțiune [km]** | **Lungimea rețelei de distribuție [km]** |
| Bistrița | Șieu Măgheruș, Lechința, Matei , Galații Bistriței, Teaca, Dumitra, Nușeni ,Cetate, Budacu de jos, Sintereag, Dorolea, Valea Poienii | 102933 | 91722 | 89.11 | 167.438 | 568.937 |
| Beclean | Beclean, Braniște, Chiuza, Uriu, Petru-Rareș, Ciceu Mihăești | 19811 | 14725 | 74.33 | 36.09 | 99.884 |
| Năsăud | Năsăud, Rebrișoara, Salva, Feldru | 24263 | 12927 | 53.28 | 33.24 | 86.627 |
| Sângeorz-Băi | Sângeorz-Băi | 7666 | 7249 | 94.56 | 5.1 | 32.7 |
| Bistriţa Bârgăului | Bistrița Bârgăului, Prundul Bârgăului, Tiha Bârgăului , Josenii Bârgăului, Livezile | 17975 | 8001 | 44.51 | 74.082 | 85.078 |
| Anieș | Rodna, Maieru | 12676 | 8103 | 63.92 | 13.32 | 37.923 |
| Runcu Salvei | Runcu Salvei | 1228 | 169 | 13.76 | 0.225 | 6.065 |

Stația de epurare de la Chintelnic a fost pusă în funcțiune în august 2013 iar cea de la Blăjeni în septembrie 2013.

SC AQUABIS SA utilizează pentru producerea apei potabile surse de suprafaţă şi surse de adâncime. Ca urmare a creşterii riscului de poluare a surselor de apă, se impune o abordare mult mai strictă de protejare a surselor de apă. Acest fapt necesită prevenirea poluării prin intermediul unui sistem complex de gestionare a surselor de apă, din care fac parte monitorizarea continuă a calităţii apei şi implementarea unor măsuri de protecţie. Societatea a beneficiat de programe investiţionale în staţii de tratare (Bistriţa, Bistrița Bârgăului, precum si o stație noua de tratare in Beclean). Aceste staţii au o capacitate de potabilizare a unor cantităţi de apă mult peste solicitările existente. Proiectul “Extinderea şi modernizarea infrastructurii de apă şi apă uzată în judeţul Bistriţa-Năsăud”, cofinanţat din Fondul de Coeziune prin Programului Operaţional Sectorial de Mediu (POS), presupune investiţii în tratarea şi distribuţia apei potabile precum şi în colectarea şi tratarea apelor uzate la nivelul întregului judeţ. Obiectivul final pentru apa potabilă este conformarea cu standardele impuse de legislaţia naţională şi comunitară privind calitatea apei potabile destinată consumului uman, asigurarea calității și disponibilității serviciilor de alimentare cu apă conform principiilor bazate pe maximizarea eficienței costurilor, a calității în furnizare precum și reducerea pierderilor de apa prin reabilitarea rețelelor de distribuție. Proiectul constă în măsuri de reabilitare a staţiilor de tratare a apei potabile şi a conductelor de aducţiune, extinderea sistemului de distribuţie a apei potabile, staţii de pompare noi şi reabilitate. Populaţia beneficiară a proiectului va fi de aproximativ 134101 locuitori. Numărul locuitorilor care se vor conecta la sistemul de apă potabilă este de 18389.

În conformitate cu datele furnizate de SC AQUABIS SA Bistrița, pe baza analizelor de automonitorizare a apei potabile produse prin stațiile de tratare proprii, în decursul anului 2013 calitatea apei a fost bună, conform cu cerințele legale. Vechimea rețelelor de distribuție a determinat, sporadic, unele modificări ale calității organoleptice și fizico-chimice a apei distribuite, datorită unor pierderi accidentale importante de apă și contaminare ulterioară a acesteia – de exemplu la stația de tratare de la Bârgău, Rodna, Sângeorz-Băi. Au mai existat întreruperi ale distribuției de apă datorită lucrărilor de investiții cuprinse în cadrul proiectului "Extinderea și modernizarea infrastructurii de apă și apă uzată în județul Bistrița-Năsăud" prin POS Mediu 2007-2013 ( la Beclean, Năsăud, Bistrița). Modificări ale calității apei distribuite s-au mai înregistrat și din cauza debitelor scăzute de alimentare a stațiilor, cum a fost cazul la Blăjeni și Chintelnic.

Direcţia de Sănătate Publică (DSP) asigură supravegherea şi controlul monitorizării calităţii apei potabile, verificând dacă apa distribuită se conformează la cerinţele de calitate şi nu crează riscuri pentru sănătatea publică. În anul 2013 au fost monitorizate de către DSP Bistriţa-Năsăud 22 zone de aprovizionare cu apă (ZAA), din care

* 6 sisteme de aprovizionare cu apă potabilă mari (care furnizează în medie o cantitate de apă mai mare de 1000 m3/zi sau care deservesc mai mult de 5000 de persoane) - toți parametrii analizați încadrându-se în limitele prevăzute de lege.
* 16 aprovizionări mici cu apă potabilă (care furnizează în medie o cantitate de apă între 10 şi 1.000 m3/zi) - din care au fost necorespunzătoare 25 probe pentru enterococi şi 18 pentru E. coli,

Pentru aprovizionările mici găsite necorespunzătoare au fost anunțate primăriile care administrează aceste sisteme urmând să se ia măsurile de remediere necesare restabilirii calității apei.

Totodată, SC AQUABIS SA realizează prin laboratoarele proprii monitorizarea permanentă a apei potabile distribuite la beneficiari. Conform datelor furnizate de societate cu analizele efectuate pe fiecare stație de tratare, au fost respectate valorile prevăzute de legislația în vigoare pentru toți indicatorii monitorizați.

Agenţia pentru Protecţia Mediului Bistriţa-Năsăud a analizat în anul 2013, prin laboratoarele proprii, un număr de 5 fântâni din localitățile Ilva Mică, Şieu Măgheruş, Livezile, Şintereag şi Colibița, folosite ca apă potabilă. Din analiza unui set de 13 indicatori chimici pentru fiecare apă prelevată, s-au înregistrat depăşiri ale limitelor legale de concentraţie pentru indicatorul fier și azot amoniacal la fântâna din Ilva Mică și numai pentru azotul amoniacal la fântâna din Șieu Măgheruș.

Pe baza datelor prezentate se constată că, în ceea ce priveşte apa potabilă utilizată de în județul Bistrița Năsăud, nu sunt probleme deosebite sau situații care să fi periclitat sănătatea populației. Ca o confirmare a acestui fapt, conform datelor furnizate de DSP în anul 2013 în judeţul Bistriţa-Năsăud nu s-au înregistrat epidemii hidrice sau cazuri de methemoglobinemie acută infantilă generate de apa din fântâni.

**2.6.2. Apa de îmbăiere**

În conformitate cu HGR 459/2002 privind aprobarea Normelor de calitate pentru apa din zonele naturale amenajate pentru îmbăiere, în judeţul Bistriţa-Năsăud nu sunt în supraveghere zone naturale amenajate pentru îmbăiere. Direcţia de Sănătate Publică a judeţului Bistriţa-Năsăud a monitorizat, în conformitate cu Normele de igienă la unităţile de folosinţă publică, un număr de 13 bazine de înot, recoltându-se 40 probe de apă din care 2 au fost necorespunzătoare pentru coliformi totali, motiv pentru care a fost anunțat administratorul pentru a lua măsuri de remediere necesare restabilirii calității apei.

**3.STAREA SOLURILOR**

Judeţul Bistriţa-Năsăud are o suprafaţă totală de 5355,2 km2împărțită pe categorii de folosințe.

Din punctul de vedere al categoriilor de folosinţă a terenurilor și a suprafețelor ocupate pe aceste categorii, se menţine aceeași situație în ultimii trei ani, adică cea mai mare pondere o au în continuare terenurile agricole, urmate de cele forestiere. Suprafaţa agricolă a judeţului a fost estimată la 293146ha, adică 54,74% din suprafaţa totală a judeţului iar cea a fondului forestier la 194984ha adică 36,41% din total județ.

**Repartiţia terenurilor pe categorii de folosinţă,**

**judeţul Bistriţa–Năsăud - 2013**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Terenuri agricole (ha)** | | | | | | **Terenuri forestiere (ha)** | | | **Ape de suprafaţă (ha)** | | | **Alte folosinţe (ha)** | | | | **TOTAL (ha)** |
| **Arabile** | **vii** | **Livezi, grădini** | **Păşuni, fâneţe** | **Alte tipuri** | **Total** | **Fond forestier** | **În afara fondului** | **Total** | **Ape curgătoare** | **Lacuri** | **Total** | **Suprafață construită** | **Căi de comunicaţie** | **Altele** | **Total** |
| 101565 | 437 | 8371 | 182773 | - | **293146** | 194984 | - | **194984** | 6993 | 186 | **7179** | 8272 | 8647 | 23292 | **40211** | **535520** |

Din terenul agricol ponderea cea mai ridicată continuă să o aibă păşunile (34,93% din terenul agricol total), urmate îndeaproape de terenurile arabile (36,64% din total terenul agricol total). Din păcate pentru un județ renumit, cu ani în urmă, pentru merele, prunele, strugurii și vinurile sale, pe ultimul loc ca suprafață ocupată se situează terenurile acoperite cu vii și livezi (3% din terenul agricol total).

Modificările suprafeței agricole totale se datorează, în parte, și scoaterii de terenuri din circuitul agricol pentru utilizarea lui în alte scopuri. Dinamica acestui proces se vede în graficul de mai jos.

**Evoluţia terenurilor scoase din circuitul agricol (în hectare)**

**în judeţul Bistriţa-Năsăud**

**3.1. Clase de calitate ale solurilor – calitatea solurilor**

Oficiul pentru Studii Pedologice şi Agrochimice Cluj a prelucrat datele privind 295758 ha din terenul agricol al județului, adică cca. 88,5% din totalul existent. Din această suprafaţă luată în studiu, tipurile de soluri şi clasele de calitate au fost stabilite numai prin lucrările noi executate după anul 2002, pe o suprafaţă de 129709 ha.

Terenurile agricole sunt împărţite în 5 clase de calitate: clasa I-a - calitate foarte bună, clasa II-a - calitate bună, clasa III-a - calitate mijlocie, clasa IV-a - calitate slabă, clasa V-a - calitate foarte slabă. S-a observat că odată cu lărgirea zonei agricole studiate au crescut suprafețele de teren încadrate la calități inferioare.

**Evoluția suprafețelor agricole după încadrarea pe clase de calitate a solului**

**în județul Bistrița-Năsăud**

Din cele 61,88ha studiate suplimentar în 2013 față de 2012, OSPA a încadrat cca. 24ha la clasa de calitate IV și 19,444ha la clasa de calitate III, în timp ce suplimentarea terenurilor la clasa de calitate I s-a făcut cu doar 1,31ha.

* 1. **Presiuni ale unor factori asupra stării**

**de calitate a solurilor**

Dintre factorii de presiune asupra calității solurilor la nivelul județului Bistrița-Năsăud prezentăm aplicarea de îngrășăminte și pesticide pe terenuri agricole.

În anul 2013 pe terenurile agricole din judeţul Bistriţa-Năsăud s-au aplicat 309kg de pesticide şi îngrăşăminte chimice (exprimate ca substanță activă), de tipurile (N+P2O5+K2O), pe o suprafață de 25170ha.

În graficul 3.2.1.se poate vedea evoluția consumurilor de **îngrăşăminte chimice** în judeţul Bistriţa-Năsăud pe ultimii 5 ani. Cantităţile utilizate au scăzut substanțial în ultimii ani, comparativ cu consumurile din perioada anterioară anului 2010.

**Evoluţia utilizării îngrăşămintelor chimice în judeţul Bistriţa–Năsăud**


Sursa:DADR Bistriţa-Năsăud


Se observă că, față de anul trecut, în 2013 cantitățile de îngrășăminte folosite au crescut ușor dar, conform informațiilor furnizate de DADR Bistrița-Năsăud, creșterea se datorează creșterii de cantitate aplicată la hectar și nu creșterii suprafeței pe care s-a făcut aplicarea. Spre exemplu dacă în 2013 s-au aplicat 16,28kg subst.activă/ha la terenurile arabile și 16,28 kg subst.activă/ha la terenurile agricole, în 2013 cantitățile aplicate au fost de 26,91kg subst.activă/ha la terenurile arabile și 26,98 kg subst.activă/ha la terenurile agricole. Suprafața totală pe care s-a aplicat îngrășământul a scăzut în fapt de la 50240 ha în 2012 la 25170 ha în 2013.

**3.3. Zone critice sub aspectul degradării solurilor**

Terenurile care prin acţiunea unor factori naturali sau antropici şi-au pierdut definitiv capacitatea de producţie agricolă, dar pot fi ameliorate, sunt considerate terenuri degradate. Gradul de erodare pronunţat coroborat cu alte fenomene de versant (alunecări de teren şi izvoare de coastă) constituie principalul factor ce limitează temporar – până la ameliorare - utilizarea terenurilor, prin modificarea calităţii solului.

Situaţia terenurilor degradate din judeţul Bistriţa-Năsăud, la nivelul anului 2013, se poate vedea în figura de mai jos:

**Situația terenuri degradate în judeţul Bistriţa-Năsăud, anul 2013**



Dacă privim situația la nivelul anului 2013, avem

* din totalul suprafeței agricole a județului 87151,5ha sunt soluri acide cu potențial productiv diminuat și din această suprafață pe 47% reacția este moderat spre puternic acidă;
* 84102ha sunt cu un conținut slab de humus și 43437ha cu un conținut foarte slab de humus;
* avem 66630ha slab aprovizionate și 18659ha foarte slab aprovizionate cu fosfor.

În conformitate cu prevederile legale în vigoare, întreținerea, exploatarea și repararea infrastructurii de îmbunătățiri funciare trebuie făcută cu persoane autorizate. Din lipsa fondurilor bănești aceste activități nu s-au desfășurat la nivelul județului Bistrița-Năsăud în anul 2013. Datele sintetice pentru activitățile desfășurate din 2009 până în 2013 se pot vedea în tabelul de mai jos.

**Evoluția activităților de îmbunătățiri funciare desfășurate în județul Bistrița-Năsăud**

|  |  |  |  |  |  |  |
| --- | --- | --- | --- | --- | --- | --- |
| **Tipul de amenajare** | **Capacitatea amenajată (ha)** | **Subvenția primită (în lei) pe anul** | | | | |
| **2009** | **2010** | **2011** | **2012** | **2013** |
| Desecare gravitațională | 10,022 | 467,330 | 948,088 | 267,904 | 0 | 0 |
| Combaterea eroziunii solului | 49,632 | 775,268 | 1635,453 | 551,265 | 0 | 0 |
| Total | 59,654 | 1242,598 | 2583,541 | 819,169 | 0 | 0 |

Începând cu anul 2008, în conformitate cu prevederile legislative în vigoare Agenţia pentru Protecția Mediului Bistrița-Năsăud realizează identificarea preliminară a **siturilor contaminate**. În 2013 Inventarul preliminar al siturilor contaminate/potenţial contaminate la nivelul judeţului cuprinde 13 situri din care 6 au fost remediate. Din totalul suprafeței siturilor, respectiv 22,7819 ha, au fost remediate 15,4436 ha.

**Inventarul preliminar al siturilor contaminate/potențial contaminate**

**la nivelul judeţului Bistriţa–Năsăud**

|  |  |  |  |  |  |
| --- | --- | --- | --- | --- | --- |
| **Tip sit contaminat** | **Localizarea**  **sitului** | **Natura sursei de poluare** | **Vârsta poluării\*** | **Suprafaţa**  **contami-nată (ha)** | **Suprafaţa**  **remediată**  **(ha)** |
| Halda de zgură | Viişoara | deşeuri de turnătorie | 1980 | 2,4 | 0 |
| Halda de steril minier | Mina Rodna- Valea Blaznei, Mina Rodna- Făget, Șanț (Valea Glodului-iaz decantare) | steril minier | 1973  1985  1984 | 6,88 | 2,36 |
| Depozit combustibil petrolier | Bistriţa, Prundu Bârgăului | hidrocarburi lichide | 1980  1991 | 0,3583 | 0.4000 |
| Iaz decantor nămoluri industriale | Beclean | nămoluri de epurare de la staţia proprie | 1991 | 1,2 | 1,2 |
| Depozite deșeuri menajere | Bistrița, Beclean, Sângeorz Băi, Năsăud | deșeuri menajere | 1959  1975  1977  1965 | 11,6213 | 11,6213 |
| Batal dejecții | Livezile | dejecții | 1986 | 0,2623 | 0,2623 |
| **TOTAL** | **13** |  |  | **22,7219** | **15,8436** |

\* Vârsta poluării reprezintă data începerii activităţii potenţial poluatoare pe amplasamentul sitului contaminat.

Pentru depozitele de deșeuri menajere fondurile au fost alocate prin proiectul "Sistem integrat de management al deşeurilor solide in judeţul Bistriţa Năsăud", iar pentru celelalte situri, respectiv batalul de dejecții de la Livezile și iazul decantor de la Beclean, remedierea a fost realizată din fonduri proprii.

Datorită vânzărilor succesive ale haldei de zgură din Viişoara, după închidere nu s-au desfășurat activități de reconstrucţie ecologică şi de închidere în sit.

Din lipsa fondurilor necesare pentru închiderea şi ecologizarea haldelor de steril minier de la Mina Rodna - Făget şi Mina Rodna - Valea Blaznei, Compania Naţională a Metalelor Preţioase şi Neferoase Remin SA Baia Mare, care este administratorul acestor halde, nu a reuşit să finalizeze lucrările de închidere.

Referitor la depozitul de combustibil petrolier din Prundu Bârgăului, în cursul anului 2014 s-a remediat o suprafață de 4000 mp conform proiectului *“Ecologizare zonă poluată istoric și demolare construcții din această zonă: bazin, birouri, 3 stații de pompare, depozit combustibil”* .

Pentru toate siturile remediate a fost demarată activitatea de monitorizare post-închidere, mai puțin pentru batalul de dejecții de la Livezile datorită lipsei fondurilor necesare (firma se află în lichidare judiciară).

**4.Starea pădurilor**

Suprafaţa cea mai mare de pădure, din totalul suprafeţei împădurite din judeţul Bistriţa - Năsăud, este în zona montană, unde atinge un procent de 68%. Suprafaţa de pădure situată în zona de deal şi câmpie reprezintă doar un procent de 32% din suprafaţa totală a judeţului.

Conform datelor furnizate de Inspectoratul Teritorial de Regim Silvic și de Vânătoare Cluj - Inspecția Silvică și de Vânătoare Bistrița, suprafaţa totală a fondului forestier al judeţului Bistriţa-Năsăud a fost în anul 2013 de 192374ha, din care 188481ha sunt ocupate de pădure. Din fondul forestier 118754ha sunt incluse în grupa a II a funcțională (adică păduri de producție și protecție) și 69727ha sunt în grupa a I a funcțională (adică păduri de protecție).

Față de anii anteriori suprafața fondului forestier a crescut după cum se poate vedea și în graficul de mai jos.

**Tabelul 4.1. Evoluţia suprafeţei fondului forestier în perioada 2009 – 2013**

**4.1. Masa lemnoasă pusă în circuitul economic**

Masa lemnoasă pusă în circuitul economic în cursul anului 2013, pe raza judeţului Bistriţa-Năsăud a fost de 549700 mc, mai mică decât în 2012 când a fost de 591900 mc. În general cantitatea masei lemnoase puse în circuitul economic se menține în perioada 2009-2012 între 522100 mc (în 2010) și 591900 (în 2012).

**4.2. Suprafeţe din fondul forestier naţional parcurse cu tăieri**

În 2013 au fost parcurse cu tăieturi 63827ha. În tabelul 4.2.1 se poate vedea atât situația suprafețelor parcurse de tăieri în 2013 cât și evoluția acestora pe perioada 2009-2013.

**Evoluţia suprafeţei parcursă cu tăieri, pe tipuri de tăieri, 2009-2013**

|  |  |  |  |  |  |
| --- | --- | --- | --- | --- | --- |
| **Tipuri de tăieri** | **Suprafaţă parcursă cu tăieri (ha)** | | | |  |
| **2009** | **2010** | **2011** | **2012** | **2013** |
| Tăieri de regenerare | 2076 | 1725 | 2347 | 2583 | 2854 |
| Tăieri de produse accidentale | 21647 | 21818 | 25954 | 26200 | 20352 |
| Tăieri de igienizare şi curăţire a pădurii | 33135 | 33815 | 38678 | 37014 | 34623 |
| Tăieri de îngrijire în păduri tinere | 3710 | 3733 | 5229 | 5352 | 5430 |
| Tăieri de transformare a păşunilor împădurite | 361 | 411 | 248 | 312 | 568 |
| **Total** | 60929 | 61502 | 72456 | 71461 | 63827 |

**4.3. Zone cu deficit de vegetaţie forestieră şi**

**disponibilităţi de împădurire**

În județul Bistrița-Năsăud zonele cu deficit de pădure se regăsesc în zona de câmpie din raza comunelor Budești, Silivașu de Câmpie, Urmeniş, Miceştii de Câmpie, Sânmihaiu de Câmpie şi Nuşeni, unde procentele de acoperire cu vegetație forestieră era în 2013 sub 15%.

În aceste zone mai există proiecte de împădurire în afara fondului forestier, pe 40ha la Budești, pe 10ha la Sânmihaiu de Câmpie și pe 103ha la Nușeni.

**4.4. Suprafeţe de păduri regenerate**

Prin regenerare, în esenţă, în locul fiecărei generaţii vechi de pădure, se instalează mereu alta mai tânără astfel încât deşi indivizii constituenţi au o durată de viaţă limitată, pădurea în ansamblul ei îşi conservă diversitatea şi funcţiile sale productive şi protectoare.

În anul 2013 în județul Bistrița-Năsăud au fost efectuate lucrări de regenerare a pădurilor atât din fondul forestier național cât și în terenuri degradate și alte categorii de terenuri din afara fondului forestier.

Lucrările de regenerare efectuate în 2013 s-au întind pe 694ha din care:

* 68ha executate în fondul forestier de stat
* 626ha executate în fondul forestier deținut de alți proprietari.

De asemenea sunt în curs de împădurire

* 69ha terenuri degradate din raza comunei Budești – cu bani din fondul de ameliorare a fondului funciar – lucrări derulate prin ITRSV Cluj
* 65ha în raza comunei Dumitrița, cu fonduri din administrarea fondului pentru mediu - lucrări derulate prin Consiliul Județean Bistrița-Năsăud.

S-au mai împădurit prin acțiuni de voluntariat circa 10ha de terenuri degradate în raza comunei Budești. (Sursă: Inspecția Silvică și de Vânătoare Bistrița)

**4.5. Presiuni antropice exercitate asupra pădurilor**

În cursul anului 2013 volumul arborilor proveniți din tăieri ilegale în județul Bistrița-Năsăud, s-a ridicat la 8119mc. Cele mai mari volume s-au înregistrat în zonele Budacu de Sus la Ocolul Silvic (OS) Dealu Negru (1338mc), OS Valea Șieului (925mc), OS Valea Ilvelor (508mc) și OS Tihuța Colibița (cu 440mc).

Zonele sensibile la acest tip de infracțiune sunt, la fel ca și în anii anterior, Budacu de Sus, zona Bârgăului și Valea Ilvei, unde s-au înregistrat tăieri ilegale predominant în păduri ale persoanelor fizice. Numărul de infracțiuni constatate în 2013 este de 94 din care 37 în raza OS Dealu Negru.

**5. ARII NATURALE PROTEJATE**

Conform Legii nr. 49/2011 pentru aprobarea OUG nr. 57/2007 *privind regimul ariilor naturale protejate, conservarea habitatelor naturale, a florei şi faunei sălbatice* pentru asigurarea măsurilor speciale de protecţie şi conservare în situ a bunurilor patrimoniului natural se instituie un regim diferenţiat de protecţie, conservare şi utilizare, potrivit următoarelor categorii de arii naturale protejate:

- de interes naţional: rezervaţii ştiinţifice, parcuri naţionale, monumente ale naturii, rezervaţii naturale, parcuri naturale;

- de interes internaţional: situri naturale ale patrimoniului natural universal, geoparcuri, zone umede de importanţă comunitară, rezervaţii ale biosferei;

- de interes comunitar sau situri „Natura 2000”: situri de importanţă comunitară, arii speciale de conservare, arii de protecţie specială avifaunistică;

- de interes judeţean sau local: stabilite numai pe domeniul public/privat al unităţilor administrativ-teritoriale, după caz.

**5.1.Arii naturale protejate de interes naţional**

Conform Legii nr. 5/2000 privind aprobarea planului de amenajare a teritoriului naţional, Secţiunea a III-a zone protejate, în judeţul Bistriţa-Năsăud au fost declarate până în prezent 27 de arii naturale protejate de interes naţional, incluse în 3 din cele 5 categorii IUCN prezente în România.

**Tabelul 5.1.1. Ariile naturale protejate de interes naţional din Județul Bistița-Năsăud**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **./** | | **Cod**  **Lg.5/2000** | | **Denumire arie protejată** | **Localizare** | | **Suprafaţă (ha)** | | **Tipul** | | | **Custodie/Administrare** |
| 1 . | | 2201 | | Piatra Corbului | Com. Cetate, Sat Budacu de Sus | | 5 | | Mixtă | | | Asociaţia Proprietarilor de Pădure Bistriţa Bârgăului - OS Bistriţa Bârgăului |
| 2. | | 2217 | | Locul fosilifer Râpa Mare | Com. Cetate, Budacu de Sus | | 1 | | Paleontologică | | | Asociaţia Proprietarilor de Pădure Bistriţa Bârgăului - OS Bistriţa Bârgăului |
| 3. | | 2204 | | Râpa cu păpuşi | Com. Mărişelu, Sat Domneşti | | 2 | | Geologică | | | Grupul de Acţiune Local pentru dezvoltare durabilă în microregiunea Bistriţa-Şieu- Someş- “Ruralis |
| 4. | | 2203 | | La Gloduri – Vulcani noroioşi | Com. Monor | | 2 | | Geologică | | | Grupul de Acţiune Local pentru dezvoltare durabilă în microregiunea Bistriţa-Şieu- Someş- “Ruralis” |
| 5. | | 2202 | | Masivul de sare  Sărăţel | Com. Şieu,  Sat Sărăţel | | 5 | | - | | | Grupul de Acţiune Local pentru dezvoltare durabilă în microregiunea Bistriţa-Şieu- Someş- “Ruralis |
| 6. | | 2205 | | Zăvoaiele Borcutului | Com. Romuli | | 1 | | Hidrogeologică | | | Asociaţia Harta Verde România |
| 7. | | 2206 | | Peştera Tăuşoare | Com. Rebrişoara | | 71 | | Geologică | | | Complexul Muzeal Bistriţa Năsăud |
| 8. | | 2219 | | Peştera Valea Cobăşel | Com Şanţ | | 1 | | Speologică | | | Administraţia Parcului Naţional Munţii Rodnei |
| 9. | | 2220 | | Râpa Verde | Com. Cetate, Budacu de Sus | | 1 | | Paleontologică | | | Asociaţia Proprietarilor de Pădure Bistriţa Bârgăului, OS Bistriţa Bârgăului |
| 10. | | 2221 | | Comarnic | Com. Livezile | | 5 | | - | | | Asociaţia Proprietarilor de Pădure Bistriţa Bârgăului, OS Bistriţa Bârgăului |
| 11. | 2222 | | Crovul de la Larion | | | Com. Lunca Ilvei | | 250 | | Botanică | Asociaţia Proprietarilor de Pădure Valea Ilvei -OS Valea Ivei | |
| 12. | 2208 | | La Sărătură | | | Com. Şintereag,  Sat Blăjenii de Jos | | 5 | | Botanică | Grupul de Acţiune Local pentru dezvoltare durabilă în microregiunea Bistriţa - Şieu- Someş- “Ruralis” | |
| 13. | 2213 | | Pădurea Posmuş | | | Com Şieu,  Sat Posmuş | | 2 | | Botanică-forestieră | Grupul de Acţiune Local pentru dezvoltare durabilă în microregiunea Bistriţa-Şieu- Someş - “Ruralis” | |
| 14. | 2212 | | Piatra Cuşmei | | | Com. Livezile,  Sat Cușma | | 5 | | Botanică | Asociaţia Proprietarilor de Pădure Bistriţa Bârgăului- OS Bistriţa Bârgăului | |
| 15. | 2211 | | Piatra Fântânele | | | Com. Tiha Bârgăului, Sat Piatra Fântânele | | 5 | | Botanică | Grupul de Acţiune Local pentru dezvoltare durabilă în microregiunea Bistriţa-Şieu- Someş “Ruralis” | |
| 16. | 2209 | | Poiana cu narcise de pe Saca | | | Com. Rodna,  Sat Valea Vinului | | 5 | | Botanică | Administraţia Parcului Naţional Munţii Rodnei | |
| 17. | 2207 | | Poiana cu narcise din Şesul Mogoşenilor | | | Com. Nimigea, | | 6 | | Botanică | Asociaţia Harta Verde România | |
| 18. | 2210 | | Poiana cu narcise din Şesul Văii Budacului | | | Com. Cetate,  Sat Orheiul Bistriței | | 6 | | - | Asociaţia Proprietarilor de Pădure Dealul Negru-O.S. Dealul Negru | |
| 19. | 2218 | | Cheile Bistriţei Ardelene | | | Com. Bistriţa-Bârgăului | | 50 | | Peisagistică | Asociaţia Proprietarilor de Pădure Bistriţa Bârgăului, OS Bistriţa Bârgăului | |
| 20. | 2224 | | Stâncile Tătarului | | | Com. Bistriţa-Bârgăului | | 25 | | - | Asociaţia Proprietarilor de Pădure Bistriţa Bârgăului, OS Bistriţa Bârgăului | |
| 21. | 2216 | | Tăul lui Alac | | | Com Zagra | | 1 | | Hidrologică | Asociaţia Harta Verde România – | |
| 22. | 2215 | | Tăul Zânelor | | | Com. Bistriţa Bârgăului,  Sat Colibiţa | | 15 | | - | Asociaţia Proprietarilor de Pădure Bistriţa Bârgăului -OS Bistriţa Bârgăului | |
| 23. | 2214 | | Valea Repedea | | | Com. Bistriţa Bârgăului | | 222 | | Mixtă | Asociaţia Proprietarilor de Pădure Bistriţa Bârgăului – OS Bistriţa Bârgăului | |
| 24. | 2223 | | Izvoarele Mihăiesei | | | Com. Maieru,  Sat Anieş | | 50 | | Mixtă | Administraţia Parcului Naţional Munţii Rodnei | |
| 25. | 2568 | | Ineu - Lala | | | Comunele Şanţ, Leşu, Rodna | | 2568 | | Mixtă | Administraţia Parcului Naţional Munţii Rodnei | |
| 26. | G | | Parcul Național Munții Rodnei | | | Jud. Bistrița Năsăud, Maramureș, Suceava | | 46399 | | - | Administraţia Parcului Naţional Munţii Rodnei | |
| 27. | K | | Parcul Național  Călimani | | | Jud. Bistrița Năsăud, Mureș, Suceava | | 24041 | | - | Administraţia Parcului Naţional  Călimani | |

Sursa*: Lg.5/2000 privind aprobarea planului de amenajare a teritoriului național – Secțiunea a III-a – Zone protejate; HCJ Nr. 3/1995 – Anexa Nr.2*

**5.2. Arii naturale protejate de interes internaţional**

Parcul Naţional Munţii Rodnei a fost declarat şi Rezervaţie a Biosferei de către Comitetul MAB UNESCO la cea de a VI-a sesiune a Consiliului Internaţional de Coordonare a Programului Om - Biosferă, care a avut loc la Paris în 1979.

În ce priveşte baza legală actuală, Rezervaţia Biosferei este declarată pe aceeaşi suprafaţă cu Parcul Naţional Munţii Rodnei, adică **46399 ha**.

**5.3. Arii naturale protejate de interes comunitar**

La nivelul judeţului au fost declarate **9 Situri de Importanţă Comunitară (SCI**)**,** pentru care sa instituit regimul de arie naturală protejată conform *Ordinul MMP nr. 2387/2011, care modifică Ordinul MMDD nr.1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România* şi **1 Sit de Protecţie Avifaunistică (SPA)** *HG nr.971/2011 pentru modificarea**HG nr. 1284/2007**privind declararea ariilor de protecţie avifaunistică ca parte integrantă a Reţelei Ecologice Europene Natura 2000 în România.*

**Situri Natura 2000 de tip SCI din judeţul Bistriţa-Năsăud**

|  |  |  |  |  |
| --- | --- | --- | --- | --- |
| **Nr.**  **crt.** | **Denumire** | **Localizare** | **Suprafaţa totală /suprafață în jud. BN(ha)** | **Custodie/Administrare** |
| 1. | ROSCI 0051  Cuşma | judeţul Bistriţa-Năsăud | 44284/44284 | Asociaţia Proprietarilor de Pădure Bistriţa Bârgăului – OS Bistriţa Bârgăului |
| 2. | ROSCI0095  La Sărătură | judeţul Bistriţa-Năsăud | 16/16 | Grupul de Acţiune Local pentru dezvoltare durabilă în microregiunea Bistriţa - Şieu- Someş- “Ruralis” |
| 3. | ROSCI0101  Larion | judeţul Bistriţa-Năsăud  judeţul Suceava | 3023/2176 | Asociaţia Proprietarilor de Pădure Valea Ilvei -OS Valea Ivei |
| 4. | ROSCI0193  Peştera Tăuşoare | judeţul Bistriţa-Năsăud | 102/102 | Complexul Muzeal Bistriţa Năsăud |
| 5. | ROSCI0232 Someşul Mare Superior | judeţul Bistriţa-Năsăud | 149/149 | Nu a fost atribuit în custodie  APM BN – Set de măsuri de conservare aprobate de MMP |
| 6. | ROSCI0125  Munţii Rodnei | judeţul Bistriţa-Năsăud  judeţul Maramureş | 48062/38449 | Administraţia Parcului Naţional Munţii Rodnei |
| 7. | ROSCI0333  Pajiştile Sărmăşel-Milaş- Urmeniş | judeţul Bistriţa-Năsăud  judeţul Cluj  judeţul Mureş | 1136/284 | Nu a fost atribuit în custodie  APM BN – Set de măsuri de conservare aprobate de MMP |
| 8. | ROSCI0393  Someşul Mare | Judeţul Bistriţa--Năsăud | 557/557 | Nu a fost atribuit în custodie  APM BN – Set de măsuri de conservare aprobate de MMP |
| 9. | ROSCI0400  Şieu Budac | Judeţul Bistriţa-Năsăud | 888/888 | Nu a fost atribuit în custodie  APM BN – Set de măsuri de conservare aprobate de MMP |
| **TOTAL** | | | **98217/86905** |  |

Sursă*: Formularele Standard* *Natura 2000*

**Situri Natura 2000 de tip SPA din judeţul Bistriţa-Năsăud**

|  |  |  |  |  |
| --- | --- | --- | --- | --- |
| **Nr.**  **crt.** | **Denumire** | **Localizare** | **Suprafaţa totală /suprafață în jud. BN(ha)** | **Custodie/Administrare** |
| 1. | ROSPA0085 Munţii Rodnei | judeţul Bistriţa-Năsăud  judeţul Maramureş | 54832/44962 | Administraţia Parcului Naţional Munţii Rodnei |
| **TOTAL** | | | **54832/44962** |  |

Sursă*: Formularele* Standard Natura 2000

Siturile menţionate însumează o suprafaţă totală de cca 93418 ha (având in vedere că sunt unele suprapuneri între SCI şi SPA), adică aproximativ 17,5% din suprafaţa judeţului.

**6.MANAGEMENTUL DEȘEURILOR**

**6.1. Tipuri de deşeuri**

**6.1.1. Deşeuri municipale**

Organizarea activităţilor de colectare, transport şi eliminare a deşeurilor municipale în judeţul Bistriţa-Năsăud, a fost realizată printr-un numărul de 7 agenţi de salubritate şi 12 servicii de salubritate aparţinând unor primării atât din mediul urban cât şi din mediul rural. Practica de colectare a deşeurilor menajere pentru anul 2013 a fost colectarea în amestec. Deșeurile menajere colectate au fost depozitate în depozitul ecologic de la Tărpiu, iar deșeurile reciclabile sortate au fost trimise spre unități de valorificare.

Pentru a obţine o privire de ansamblu, asupra deşeurilor generate/colectate în perioada 2011 - 2013 redăm în graficul 6.1.1.1. situația referitoare la cantitățile de deșeuri generate/colectate pentru județul Bistrița Năsăud.

**Figura 6.1.1.1 Evoluţia cantităţilor de deşeuri generate/colectate în judeţul Bistriţa-Năsăud**

Sursa: Agenţia pentru Protecţia Mediului Bistriţa-Năsăud

.

Se constată o scăderea a cantităţilor de deşeuri municipale colectate în perioada 2011-2013. Acest fapt se datorează existenţei unei crize economice constante fapt ce a determinat scăderea indicelui de consum al populaţiei. Pe de altă parte această scădere este determinată de creşterea cantităţilor de deşeuri reciclabile colectate de pe raza judeţului prin creşterea gradului de acoperire cu serviciul de colectare selectivă. Faţă de anul 2012 cantitatea de deşeuri reciclabile colectate selectiv a rămas constantă, numărul localităţilor care au implementat sistemul de colectare selectivă a crescut însă, de la 47 la 49 de localităţi în anul 2013.

Din punct de vedere al numărului populaţiei deservite de serviciul de salubritate, acesta a crescut faţă de anul 2012 în mediul urban cât și rural, fapt ce a determinat ca rata de acoperire cu serviciul de salubritate la nivelul întregului judeţ să fie în creștere faţă de anul 2012 (vezi tabelul 6.1.1.2.).

**Tabel 6.1.1.2 Evoluţia ratei de acoperire a serviciului de salubritate**

|  |  |  |  |  |
| --- | --- | --- | --- | --- |
|  | **Rata de acoperire serviciu de salubritate** | **2011** | **2012** | **2013** |
| 1 | **Urban %** | 79,40 | 90,08 | 90,28 |
| 2 | **Rural %** | 96,49 | 87,94 | 88,28 |
| 3 | **Total %** | 90,37 | 88,75 | 89,55 |

Sursa: Agenţia pentru Protecţia Mediului Bistriţa-Năsăud

Deşeurile municipale colectate de pe teritoriul judeţului au fost depozitate în cursul lunilor ianuarie-februarie 2013 în trei amplasamente situate în Bistriţa, Beclean şi Sângeorz-Băi, lângă vechile locaţii ale depozitelor urbane clasa „b” din cele trei localităţi. Începând cu luna martie deșeurile colectate au fost depozitate în depozitul ecologic de la Tărpiu, depozit care a fost preluat în administrare de SC VITALIA SERVICII PENTRU TRATAREA DEȘEURILOR SRL.

Cantităţile colectate din mediul urban şi rural au totalizat 44033,57 tone deşeuri menajere astfel: 21379,44 tone în municipiul Bistriţa, 2295,24 tone în Beclean, 2847,22 tone în Năsăud şi 278,35 tone în Sângeorz-Băi.(vezi figura 6.1.1.2.). Din totalul deşeurilor colectate 26800,25 tone provin din mediul urban iar 17233,32 tone provin din mediul rural. Din această cantitate 779 tone deșeuri menajere au fost depozitate în depozite din afara județului.

Sursa: Agenţia pentru Protecţia Mediului Bistriţa-Năsăud

În perioada 2011-2013 toate depozitele menajere clasa „b„ din judeţul Bistriţa Năsăud au fost închise şi ecologizate prin proiectul “Sistem integrat de management al deşeurilor solide în judeţul Bistriţa Năsăud”.

**6.6.2. Deşeuri industriale**

Organizarea activităţii de gestionare a deşeurilor de producţie este obligaţia generatorului deşeurilor respective. Unităţile economice realizează aceste activităţi cu mijloace proprii sau prin contractarea serviciilor unor firme specializate.

Deşeuri industriale reciclabile/nereciclabile au fost colectate de către un număr de 87 agenţi economici colectori autorizaţi din judeţ. Acestea au fost valorificate/reciclate/eliminate integral sau parţial de către agenţi economici autorizaţi din judeţ sau din afara judeţului.

**Tabel 6.6.2.1 Evoluţia cantităţilor de deşeuri reciclabile colectate/valorificate**

**din judeţul Bistriţa Năsăud (tone), în perioada 2011-2013**

|  |  |  |  |  |
| --- | --- | --- | --- | --- |
|  | **Rata de acoperire serviciu de salubritate** | **2011** | **2012** | **2013** |
| 1 | Deşeuri de plastic | 1985 | 2799 | 2760 |
| 2 | Deşeuri de hârtie carton | 2512 | 2771 | 3370 |
| 3 | Deşeuri lemnoase şi rumeguş | 82150 | 92099 | 53500 |
| 4 | Ulei uzat | 29,54 | 59,43 | 159 |

Sursa: Agenţia pentru Protecţia Mediului Bistriţa-Năsăud

Pentru deşeurile de **hârtie/carton** și **ulei uzat** se remarcă o creștere a cantităților colectate în anul 2013 fața de 2012 cu procente de 21% respectiv 163%, cantitățile de deșeuri de plastic sunt menținute la o valoare constantă, iar pentru deșeurile de lemn cantitatea colectată a scăzut datorită scăderii cantității de masă lemnoasă dată în exploatare în anul 2013 față de anul 2012.

Aceste deşeuri au fost valorificate aproape în totalitate pe parcursul anului 2013 de diferite firme autorizate din judeţ sau din afara judeţului.

Principalele tipuri de deşeuri periculoase care s-au generat în judeţul nostru sunt reprezentate de baterii şi acumulatori uzaţi, uleiuri uzate, deşeuri cu conţinut de azbest, nămoluri de la tratarea chimică a metalelor şi nămoluri de la epurarea apelor de mină.

**Bateriile şi acumulatorii auto** uzaţi au fost colectaţi de către SC ROMBAT SA, care în anul 2013 a colectat din judeţul Bistriţa-Năsăud o cantitate de 1024,252 tone, cu 25 % mai puţin faţă de anul 2012.

**Tabel 6.6.2.2 Evoluţia cantităţilor de deşeuri de baterii și acumulatori colectate/valorificate în perioada 2011-2013 din judeţul Bistriţa Năsăud**

|  |  |  |  |
| --- | --- | --- | --- |
| **AN** | **2011** | **2012** | **2013** |
| Deşeuri de baterii și acumulatori(tone) | 1394,2002 | 1362,598 | 1024,252 |

În vederea monitorizării cantităţilor de **uleiuri uzate** gestionate în anul 2013 au fost centralizate cantitățile de ulei uzat generate de agenții economici cu diferite profile de activitate, rezultând o cantitate de 85,725 tone. O parte din această cantitate au fost transportate în vederea valorificării/eliminării la unităţi de profil din ţară, restul fiind preluate de SC PHOENIX MS SRL Bistriţa, cartier Sărata.

Dintr-un număr de 22 operatori economici care dețin articole/materiale cu conținut de **azbest**, în anul 2013 niciunul dintre aceștia nu a dezafectat echipamente sau clădiri (pereți, acoperișuri) care conțin azbest, astfel că la nivelul județului nu s-au generat deșeuri cu conținut de azbest.

**Miezurile, nisipurile şi formele de turnătorie** au fost eliminate prin depozitare, iar nămolurile chimice şi industriale de la caz la caz, se depozitează temporar, se supun procesului de bioremediere sau se neutralizează/elimină prin societăţi specializate din afara judeţului. SC BETAK SA Bistriţa şi SC DAN STEEL GRUP SA Beclean sunt cele două societăţi care generează nămol chimic/industrial. În anul 2013 cantitatea totală de nămol generată doar de SC DAN STEEL GRUP SA Beclean a fost estimată la 10 tone cu o umiditate de 76%. Tot în cursul anului 2013 staţia de epurare a apelor de mină de la Valea Vinului administrată de SC CARTEL BAU SA Cluj, a generat o cantitate de nămol de 799 tone cu o umiditate de 70%. Din totalul cantității de nămol generat parțial a fost eliminat prin depozitare, restul rămânând pe stoc.

APM Bistriţa-Năsăud a monitorizat în cursul anului 2013, lucrările de închidere a depozitului de deşeuri industriale nepericuloase aparţinând SC DAN STEEL GROUP BECLEAN (fostul SC PROMET SA). Lucrările au fost realizate prin proiectul *Sistarea depozitării nămolului rezultat în staţia de epurare şi lucrări de închidere a iazului decantor*. S-a constatat că a fost realizată monitorizarea post-închidere în conformitate cu Planul de monitorizare aprobat printr-un număr de 28 de buletine de analiză pentru apa subterană, levigat, apă de suprafață și calitatea apei evacuate în râul Someșul Mare.

Depozitul de deşeuri industriale periculoase aparţinând SC ARIO SA care a sistat activitatea conform HG 349/2005 în anul 2006, a fost preluat succesiv de mai mulți proprietari care au încercat să valorifice o parte din deșeurile nepericuloase depozitate, fapt ce a făcut ca lucrările de închidere să nu fie realizate.

Iazul de decantare a sterilului Valea Glodului a fost închis şi ecologizat, dar nu a fost demarată activitatea de monitorizare post-închidere din lipsă de fonduri.

În judeţul Bistriţa-Năsăud cea mai puternică resursă de materii prime o reprezintă masa lemnoasă din fondul forestier al judeţului, care ocupă 192374 ha (cu 1,33% mai puțin decât în anul 2012) din care 188481 ha pădure. Cantităţile de **deşeuri lemnoase** rezultate din activitatea de prelucrare a masei lemnoase exploatate la nivelul judeţului și colectate în anul 2013, se ridică la aproximativ 53500 tone şi reprezintă aproximativ 20-30% din masa lemnoasă prelucrată. Deşeurile de lemn au fost colectate de către agenți economici autorizați din județul nostru, o parte au fost trimise în vederea valorificării la diferiţi agenţi economici valorificatori din ţară, iar o altă parte au fost valorificate prin producerea de peleţi utilizaţi ca şi combustibil sau au fost utilizate ca atare în centralele termice de către agenţii economici.

**6.1.3. Deşeuri generate de activităţi medicale**

Toate crematoriile spitaliceşti din judeţul Bistriţa Năsăud sunt închise în conformitate cu angajamentele asumate de România prin Tratatul de aderare. Deşeurile spitaliceşti sunt eliminate controlat, pe baza de contracte cu firme specializate, în instalaţii de incinerare autorizate din judeţele Maramureş, Cluj şi Mureş.

Deşeurile medicale periculoase cuprind: deşeuri infecţioase, deşeuri anatomo-patologice, deşeuri înţepătoare-tăietoare, deşeuri chimice şi farmaceutice.

În anul 2013 s-au colectat 83,362 tone deşeuri rezultate din activităţile medicale, deşeuri generate de un număr de 11 unităţi sanitare din Bistriţa, Beclean, Năsăud, Susenii Bârgăului, precum şi de cabinetele medicale individuale din judeţ. Comparativ cu anul 2012, când s-au colectat 93,185 tone, se observă o scădere a cantităţilor de deşeuri medicale eliminate în 2013. În graficul următor poate fi vizualizată evoluţia cantităţilor de deşeuri medicale colectate-eliminate din judeţul Bistriţa-Năsăud în ultimi trei ani.

**Tabel 6.1.3.1 Situaţia deşeurilor spitaliceşti colectate şi eliminate (tone/an)**

**judeţul Bistriţa-Năsăud, 2011- 2013**

Sursa: Agenţia pentru Protecţia Mediului Bistriţa-Năsăud

**6.1.4. ALTE TIPURI DE DEȘEURI**

**A. Ambalaje şi deşeuri de ambalaje**

Conform statisticilor, din totalul cantităţilor de deşeuri menajere generate de populaţie, 14,6% o reprezintă deşeurile de ambalaje. În figura 6.1.4.1 sunt prezentate cantităţile de deşeuri de ambalaje colectate de către operatorii economici autorizaţi pentru activităţi de colectare valorificare şi agenţii de salubritate autorizaţi din judeţ.

**Figura 6.1.4.1 Evoluţia cantităţilor de deşeuri de ambalaje colectate**

**judeţul Bistriţa-Năsăud, 2013**

Sursa: Agenţia pentru protecţia Mediului Bistriţa-Năsăud

Se observă o creştere a cantităţilor de deşeuri de ambalaje de hârtie/carton şi plastic colectate, concomitent cu creşterea numărului agenţilor economici colectori valorificatori de deşeuri de ambalaje din judeţ. Numărul acestor agenţi economici a crescut în 2013 la 32 faţă de 28 cât au fost în anul 2012.

Numărului agenţilor economici din județ care au încheiate contracte privind transferul obligațiilor de valorificare și reciclare a deșeurilor de ambalaje cu operatori economici autorizați pentru preluarea responsabilității pentru deșeuri de ambalaje a crescut în 2013 la 49 faţă de 39 cât au fost în anul 2012.

Pentru anul 2013 datele referitoare la cantităţile de deşeuri de ambalaje au fost colectate de la operatorii economici autorizaţi din judeţul Bistriţa-Năsăud care gestionează ambalaje şi deşeuri de ambalaje.

**B. Deşeuri de echipamente electrice şi electronice**

H.G. nr. 1037/2010 privind DEEE se aplică categoriilor de echipamente electrice şi electronice cu condiţia ca acestea să nu fie parte componentă a unui alt tip de echipament, ce nu intră sub incidenţa prezentei hotărâri.

Pot introduce pe piaţă echipamente electrice şi electronice numai producătorii înregistraţi în Registrul Producătorilor şi Importatorilor de EEE, constituit la ANPM.

La nivelul judeţului Bistriţa-Năsăud, există inventariaţi un număr de 5 agenţi economici înregistraţi în Registrul producătorilor şi importatorilor de echipamente electrice şi electronice: SC ELCOM INTERNAȚIONAL SA, SC TELETON SRL, SC BIA SI COM SRL, SC MELA-ROX COM SRL şi SC TOP INVEST COM SRL.

În cursul anului 2013 au fost monitorizate cantităţile de DEEE colectate de către operatorii economici autorizați pentru operațiile de colectare din județ: ASOCIAȚIA ROMÂNĂ PENTRU RECICLARE-ROREC și SC REMATINVEST SRL. Cantitatea totală de DEEE colectată de aceştia în anul 2013 a fost de 61,946 tone, cantitate care a fost predată în vederea valorificării către firmele valorificatoare din ţară.

În cursul anului 2013 au avut loc un număr de 89 mini-caravane de colectare a DEEE de la populaţia din mediul urban şi rural în cadrul cărora a fost colectată o cantitate totală de 240,831 tone deşeuri, cantitate care de asemenea a fost predată în vederea valorificării către firmele valorificatoare din ţară. Aceste campanii s-au desfăşurat în colaborare cu ASOCIAȚIA ROMÂNĂ PENTRU RECICLARE-ROREC.

Cu ocazia „Zilei Mondiale a Mediului”, în perioada 25.05.2013 - 08.06.2013, Asociația Română pentru Reciclare Rorec, în parteneriat cu Agenția pentru Protecția Mediului a organizat 3 campanii de colectare DEEE-uri, în 8 localități din județul Bistrița Năsăud, cantitatea colectată fiind de 14,03 tone DEEE.

Din cantitatea totală colectată în anul 2013, 51,24% au reprezentat DEEE din Categoria 1; 34,65% DEEE din Categoria 4 ; 11,31% DEEE din Categoria 3; 2,00% DEEE din Categoria 2; 0,35% DEEE din Categoria 6; 0,25 % DEEE din Categoria 7; 0,12% DEEE din Categoria 5; 0,04% DEEE din Categoria 8 ; si 0,04% DEEE din Categoria 10 .

**C. Vehicule scoase din uz (VSU)**

Operatorii economici implicaţi în implementarea *Directivei 2000/53/CE*, transpusă în legislaţia naţională prin *H.G. nr. 2406/2004 privind gestionarea vehiculelor scoase din uz*, cu modificările şi completările ulterioare, sunt: producătorii, distribuitorii, colectorii, companiile de asigurări, precum și operatorii care au ca obiect de activitate: tratarea, recuperarea, reciclarea vehiculelor scoase din uz, inclusiv a componentelor și materialelor acestora.

În judeţul Bistriţa-Năsăud, în anul 2013 au funcţionat 11 operatori autorizaţi pentru colectarea şi / sau tratarea VSU. Categoriile de vehicule care intră în raportările agenţiilor de mediu includ, conform legislaţiei în vigoare, numai vehiculele de tip N1 (vehicule concepute şi construite pentru transportul de mărfuri cu o masă maxima care nu depăşeşte 3.5 t) şi M1 (vehicule concepute şi construite pentru transportul de persoane, care au în afara scaunului conducătorului cel mult opt locuri pe scaune).

Situaţia VSU colectate si dezmembrate în perioada 2010- 2013 este redată în tabelul de mai jos:

**Tabel 6.6.4.2. Situaţia colectării VSU în judeţul Bistriţa-Năsăud 2010- 2013**

|  |  |  |  |  |  |  |
| --- | --- | --- | --- | --- | --- | --- |
| **Nr. crt.** | **Denumirea societății** | **Vehicule colectate 2010** | **Vehicule colectate 2011)** | **Vehicule colectate 2012** | **Vehicule colectate 2013** | **Observaţii** |
| 1 | SC REMATINVEST SRL CLUJ - Punct de lucru Bistriţa,str. Drumul Cetăţii | 1166 | 898 | 421 | 898 |  |
| 2 | SC REDIVIVUS SRL Bistrița | 1803 | 450 | 310 | 58 |  |
| 3 | SC UNO TOTALE IMPEX SRL Bistriţa | 0 | 0 | 0 | 0 | Nu a colectat VSU în perioada  2010-2013 |
| 4 | SC ELECTROSOMEŞ SRL Bistrița | - | 0 | 0 | 0 | Autorizat din 2011, dar nu a desfăşurat activitatea de colectare în perioada  2011-2013 |
| 5 | SC AUTOZBOROWSKY SRL Bistriţa | - | 63 | 258 | 266 | Autorizat din anul 2011 |
| 6 | SC REMAT SA Iași - Punct de lucru Livezile | - | - | 0 | 14 | Autorizat din anul 2012 |
| 7 | SC ELECTRIC SERVICE ORIENT SRL București - Punct de lucru Bistriţa | - | - | 0 | 0 | Autorizat din anul 2012,dar nu a desfăşurat activitatea de colectare în perioada  2012-2013 |
| 8 | SC AUTOMOBIL LUC SRL Baia Mare - Punct de lucru Bistriţa | - | - | - | 13 | Autorizat din anul 2013 |
| 9. | SC DOGARU SISTEM SRL Târgu­-Mureş - Punct de lucru Bistriţa | - | - | - | 14 | Autorizat din anul 2013 |
| **TOTAL VSU COLECTATE** | | **2969** | **1411** | **989** | **1263** |  |

Sursa: Agenţia pentru Protecţia Mediului Bistriţa-Năsăud

În anul 2013, pe lângă operatorii economici din tabelul de mai sus, au fost autorizate pentru colectarea VSU încă două firme: S.C. AXUM TRADING SRL Bistriţa si S.C. MELI PARA TRANS SRL Bistriţa, pentru care nu există date.

În judeţul Bistriţa-Năsăud există un singur operator economic care reciclează şi valorifică energetic deşeuri de plastic rezultate de la dezmembrarea VSU şi anume S.C.SOMPLAST S.A Bistriţa.

Pentru reducerea poluării atmosferei generată de vehicule vechi şi implicit pentru controlul acestui flux de deşeuri s-a instituit Programul de stimulare a înnoirii Parcului auto naţional „RABLA” prin care se acordă suport financiar deţinătorilor de vehicule uzate la momentul achiziţionării unui vehicul nou.

**D. Baterii şi acumulatori şi deşeuri de baterii şi acumulatori**

Colectarea bateriilor şi acumulatorilor auto uzaţi s-a realizat în anul 2013 printr-un număr de 23 operatori economici autorizaţi, care au predat în cea mai mare parte cantităţile de baterii colectate societăţii ROMBAT SA Bistriţa.

Cantităţile de deşeuri de baterii şi acumulatori uzaţi colectaţi pentru perioada 2010-2013 sunt redate in tabelul următor:

**Tabel. nr. 6.6.4.2 Evoluţia cantităţilor de baterii şi acumulatori uzaţi colectaţi**

**de SC ROMBAT SA Bistriţa în perioada 2010-2012**

|  |  |  |  |  |
| --- | --- | --- | --- | --- |
| **Anul** | **2010** | **2011** | **2012** | **2013** |
| deşeuri de baterii şi acumulatori (tone) | 1635,576 | 1394,202 | 1362,598 | 1024,252 |

Sursa: Agenţia pentru Protecţia Mediului Bistriţa-Năsăud

Pentru perioada 2010-2013 cantităţile de baterii şi acumulatori uzaţicolectate de către SC ROMBAT SA la Bistriţa au scăzut datorită faptului că în această perioadă cantităţi tot mai mari de baterii colectate, au început să fie transportate direct la punctul de lucru de la REBAT Sibiu, în vederea optimizării costurilor de transport.

În anul 2013 societatea SC ROMBAT SA la Bistriţa a colectat 1024,252 tone din judeţul Bistriţa-Năsăud.

În cursul anului 2013 SC ROMBAT SA Bistriţa a importat în scopul valorificării o cantitate de 3831,75 tone deşeuri de baterii şi acumulatori, cantitate cu 36,28% mai mare decât în anul 2012.

În perioada martie–iunie 2013 s-a desfășurat proiectul ”Dă la reciclat bateriile ce s-au descărcat”, proiect educațional pentru preșcolari care a fost organizat de către Agenţia pentru Protecţia Mediului BN în parteneriat cu Asociaţia Română pentru reciclare ROREC şi Inspectoratul Şcolar Judeţean Bistriţa-Năsăud. În cadrul acestui proiect au fost colectate 382,8 kg de baterii portabile care au fost preluate de către Asociaţia Română pentru reciclare ROREC- Bistrița.

**E. Uleiuri uzate**

Conform H.G. nr. 235/2007 privind gestionarea uleiurilor uzate, producătorii şi importatorii de uleiuri, sunt obligaţi să asigure organizarea sistemului de gestionare a uleiurilor uzate, corespunzător cantităţilor şi tipurilor de uleiuri introduse pe piaţă.

În anul 2013 raportarea privind gestionarea uleiurilor uzate la nivel județului, a implicat un număr total de 57 de operatori economici din care în funcție de tipul de activitatea desfășurată în baza de date sunt:

- 14 operatori economici generatori de uleiuri uzate;

- 33 service-uri autorizate pentru schimbul de consumabile (schimbul de ulei și a filtrelor de ulei) generatori de uleiuri uzate;

- 6 operatori economici autorizați pentru colectarea uleiurilor uzate;

- 2 stații de distribuție a produselor petroliere care au colectat uleiuri uzate de la persoane fizice;

- 1 operator economic importator care a introdus pe piață ulei;

- 1 operator economic valorificator prin combustie a uleiurilor uzate în centrale termice autorizate.

Cantitatea de ulei uzat generată în anul 2013 a fost de 85,725 tone din acest total 45,725 tone au fost transportate în vederea valorificării/eliminării la unităţi de profil din ţară, iar 40 tone au fost preluate de SC PHOENIX MS SRL Bistriţa, cartier Sărata, în vederea valorificării prin combustie.

**Tabel 6.6.4.4 Situaţia cantităţilor de uleiuri uzate generate 2010-2013**

**în judeţul Bistriţa Năsăud (tone)**

Sursa: Agenţia pentru Protecţia Mediului Bistriţa-Năsăud

**F. Deşeurile cu conţinut de bifenili policloruraţi (PCB) şi alţi compuşi similari.**

Dintr-un număr de 6 operatori economici care dețin un total de 267 echipamente (condensatori) cu conținut de PCB în funcțiune, nici un echipament nu a fost scos din uz/dezafectat în anul 2013, astfel că la nivelul județului nu s-au generat deșeuri cu conținut de PCB.

**G. Nămoluri de la epurarea apelor uzate orăşeneşti**

În conformitate cu Strategia naţională pentru gestionarea nămolului, este prioritară utilizarea nămolului ca fertilizant organic sau pentru recuperarea energiei, rămânând ca ultimă soluţie eliminarea prin depozitare şi asta numai in condiţiile respectării reglementărilor în vigoare.

Procesul de utilizare a nămolului în agricultură necesită obţinerea permisului de aplicare eliberat de către autoritatea teritorială de protecție a mediului, pe baza unui Studiu agrochimic emis de OSPA. În cursul anului 2013 a fost eliberat un singur permis de aplicare a nămolului în agricultură pentru SC AQUABIS SA Stația de epurare Beclean, în baza căruia au fost transportate 40 tone nămol municipal cu umiditate de 54% pe un teren agricol amplasat în comuna Ciceu Mihăiești în suprafață de 2 ha.

La nivelul judeţului Bistriţa-Năsăud funcţionează un număr de 5 staţii de epurare ape uzate orăşeneşti(SEM) amplasate în Bistriţa, Năsăud, Beclean, Sângeorz-Băi, Rodna, aflate în administrarea SC AQUABIS SA şi 17 staţii de epurare amplasate în diferite localităţi din mediul rural, dar care în cea mai mare parte ori se află în curs de finalizare, ori nu sunt puse în funcţiune chiar dacă au fost finalizate.

Cantitatea totală de nămol municipal generată în anul 2013 a fost de 1089,8 tone (exprimat în substanţă uscată) respectiv 5450,4 tone nămol umed, cantitate mai mare cu 3% faţă de cea din anul 2012.

În judeţ există şi un număr de 10 staţii de epurare ape industriale (SEI) care au generat o cantitate totală de nămol industrial de aproximativ 230 tone (exprimat în substanţă uscată) mai puţin cu 15% fata de anul 2012.

**Tabel 6.6.4.4 Evoluţia cantităţilor de nămoluri generate de staţiile de epurare**

**din judeţul Bistriţa Năsăud (tone substanţă uscată./an), 2011-2013**

Sursa: Agenţia pentru Protecţia Mediului Bistriţa-Năsăud

**H. Deşeuri din construcţii şi demolări**

Cantitatea totală de deşeuri din construcţii şi demolări colectate în judeţul Bistriţa Năsăud în anul 2013 conform datelor furnizate de SC VITALIA SERVICII PENTRU MEDIU SI TRATAREA DESEURILOR SRL în calitate de administrator al depozitului ecologic de la Tărpiu, a fost de 164 tone, în scădere faţă de anii anteriori. O mare parte din cantitatea de deșeuri din construcţii şi demolări generată de agenţi economici, a fost utilizată la umplerea și nivelarea gropilor sau predată agenţilor economici din domeniul construcţiilor pentru valorificare.

**6.2. Colectarea selectivă şi reciclarea deşeurilor**

Conform Legii 132 / 06.07.2010, instituţiile publice, asociaţiile, fundaţiile, persoanele fizice sunt obligate să colecteze selectiv deşeurile de ambalaje în containere diferite, inscripţionate în mod corespunzător şi amplasate în locuri speciale accesibile cetăţenilor.

În prezent, în județ, implementarea sistemului de colectare selectivă a deşeurilor reciclabile, se află la un nivel mediu, el fiind implementat în cele patru centre urbane Bistriţa, Beclean, Năsăud, Sângeorz-Băi şi într-un număr de 45 de comune. Cantităţile de deşeuri reciclabile colectate prin colectarea selectivă în cursul anului 2013 se ridică la un total de 3517,972 cu structura din tabelul de mai jos (tabel 6.3.1).

**Tabel 6.3.1 Cantităţi de deşeuri colectate selectiv în judeţul Bistrița Năsăud, în anul 2013**

|  |  |  |  |  |  |  |
| --- | --- | --- | --- | --- | --- | --- |
| **Administraţii**  **publice**  **locale** | **Dotări**  **Specifice total județ** | **Cantitatea totală colectată (în tone) de ambalaje** | | | | |
| **Hârtie/**  **Carton** | **PET** | **Plastic** | **Metal** | **Sticla** |
| Urbane - 4 | 943 bucăți containere și pubele  (dimensiuni variabile) | 1372,627 | 97,002 | 1428,107 | 159,220 | 0,121 |
| Rurale - 45 | 175,707 | 60,340 | 91,821 | 49,798 | 83,229 |
| Total județ - 49 | 1548,334 | 157,342 | 1519,928 | 209,018 | 83,350 |

Sursa: Agenţia pentru Protecţia Mediului Bistriţa-Năsăud

Activitatea de colectare a acestor deşeuri reciclabile se realizează prin intermediul a 10 societăţi colectoare autorizate din judeţul Bistriţa-Năsăud şi 9 unităţi colectoare din afara judeţului.

Dacă în cursul anului 2011 implementarea sistemului de colectare selectivă se afla la un nivel relativ scăzut, acesta existând implementat într-un număr de 33 localităţi ale judeţului, la nivelul anului 2012 colectarea selectivă s-a extins la un număr de 45 de localităţi, iar în anul 2013 la un număr de 49 localități din totalul de 62, aceasta reprezentând 79% din total judeţ. Categoriile de deşeuri care sunt colectate selectiv sunt predominant deşeuri de plastic, hârtie/carton şi metal. Numărul total al locuitorilor deserviţi de serviciul de colectare selectivă la nivelul judeţului a crescut în anul 2013 cu 1% faţă de anul 2012.

**6.3. Presiuni**

Organizarea şi desfăşurarea diferitelor activităţi economice generează presiuni asupra mediului legate de ocuparea terenurilor, modificarea peisajelor și a ecosistemelor, distrugerea spaţiului natural, utilizarea neraţională a solului, supra-concentrarea activităţilor pe o zonă foarte sensibilă și cu mare valoare ecologică, etc.

În cursul anului 2013 a fost finalizat din punct de vedere constructiv depozitul ecologic de la Tărpiu ca parte a proiectului „Sistem integrat de management al deşeurilor solide în judeţul Bistriţa-Năsăud„ (SIMD). S-au desfășurat licitațiile pentru stabilirea administratorului depozitului și pentru contractul de achiziţie a echipamentelor cu montaj şi pubele pentru colectarea deşeurilor în judeţ. Acest proiect include: un Centru de Management Integrat al Deşeurilor cu depozit de deșeuri menajere, staţie de sortare şi staţie de compostare situat în comuna Dumitra, localitatea Tărpiu, 5 staţii de transfer şi 5 centre de colectare a deşeurilor voluminoase, a DEEE-urilor (deșeuri de echipamente electrice și electronice) şi a deşeurilor periculoase.

Deşeurile municipale au fost colectate în anul 2013 în amestec, datorită faptului că în cadrul proiectului SIMD nu a fost finalizată amenajarea punctelor de colectare dotate cu pubele, pentru colectarea selectivă a deșeurilor.

Deși deșeurile menajere au fost colectate în amestec, o parte din ele au fost sortate în stația de sortare, reușindu-se astfel ca, o cantitate de aproximativ 68 tone deșeuri reciclabile să fie separate, astfel încât cantitățile de deșeuri eliminate prin depozitare să scadă. În același timp deșeurile verzi/biodegradabile au ajuns în stația de compostare fiind supuse tratării mecano-biologice.